'Grampian Freedom' ontzia uretaratuko du gaur Balenciagak\nBaleike 2015-11-25 11:09 Ekonomia\nAstilleros Balenciaga enpresan egiten ari diren Grampian Freedom ontzia uretaratuko dute gaur. 14:00-14:50ak aldera izango dela aurreikusten da, itsasgorarekin batera. Ekitaldian Markel Olano diputatu nagusia eta Oier Korta alkatea izango direla informatu du Udalak.\nUrkome Sarietako bat bozka bidez emateko aukera jarri dute\nBaleike 2015-11-24 12:01 Ekonomia\nAurten, laugarrengo aldiz emango dira Urkome sariak. 2009an izan zen lehengo edizioa eta bi urtez behin egin dira. Sari hauen helburua da Urola Kostako landa eremuan egiten diren ekimen edo jarduera berritzaileak saritzea. Sei sari emango dira aurten eta horietako bat herritarren bozka bidezko sari irekia da.\nEnpresentzako jardunaldia antolatu du Urola Kostako Udal Elkarteak\nBaleike 2015-11-09 10:13 Ekonomia\nUrola Kostako Udal Elkarteak, Gipuzkoako Foru Aldundiak eta Gipuzkoako Bazkundeak nazioartekotzearekin lotutako jardunaldia, Midest azokara bisitari gisa joan eta ahalik eta etekinik handiena nola atera azaltzeko.\nPSE-EE: “Herritarrek ulertuko dute tasak izoztea”\nBaleike 2015-10-30 11:33 Ekonomia\nKrisialdiaren ondorioz herritarrak gaizki pasatzen ari direla gogoratu zuen PSE-EEko zinegotzi Arritxu Marañonek eta, bere ustetan, herritar hauek ulertuko dute tasak izoztu izana. “Normalean KPIa igotzen da, baina epe honetakoa negatiboa da. Ulertuko genuke tasak zertxobait igotzea, baina, kontutan hartuta FOFIMa igoko dela eta horrekin sortu daitekeen defizita irensteko gai izango garela, ordenantzen proposamena onartzearen alde gaude”.\n2016rako zergak eta tasak izozteko erabakia hartu du Udal Plenoak\nEH Bildu: “Orokorrean, ados”\nBaleike 2015-10-30 11:32 Ekonomia\nEH Bildu orokorrean ados agertu zen Udal gobernutik egindako proposamenarekin. “Hau da, azken urteko KPIa negatiboa izan denez, eta kontutan hartuta aspalditik krisi orokor batetik ezin aterata gabiltzala, 2016ra begira zerga eta tasak bere horretan uztearekin ados gaude. Ez zaigu iruditzen une honetan herritarrek beste gainkarga bat sufritu behar dutenik zerga eta tasen igoeren bitartez”.\nBaleike 2015-10-30 11:30 Ekonomia\nOrdaindu beharreko zergak eta tasak jasotzen dituzten ordenantza fiskalak bere horretan mantenduko dira 2016. urtean. Hala erabaki zuen atzo Udal plenoak urriko ohiko bilkuran. Aldaketa batzuk ere izango dira. Hala, ondasun higiezinen gaineko zergan (IBI, gaztelerazko sigletan) etxebizitza hutsei ezartzen zitzaien errekargua kenduko da. Udal gobernuak aurkeztutako proposamena EAJ (6) eta PSE-EE-ren (1) aldeko botoekin onartu zen. EH Bildu (6) abstenitu egin zen.\nErantzunak: 1 (Beñat Lizeaga)\nAngulas Aguinagak esportaziorako bere esperientzia erakutsiko du Udal Elkartearen jardunaldi batean\nBaleike 2015-10-16 10:28 Ekonomia\nUrola Kostako Udal Elkarteak, Gipuzkoako Foru Aldundiak eta Guipuzkoako Bazkundeak nazioartekotzearekin loturiko praktika onen jardunaldia antolatu du ‘Aukerak eta erronkak Europan, nekazaritza eta elikadura sektorean: Angulas Aguinagaren adibidea’ izenburuarekin.\nEnpresa ideia garatzeko edo enpresa martxan jartzeko diru-laguntzak\nUrola Kostako Udal Elkartea 2015-10-15 12:48 Ekonomia\nLanbide-Euskal Enplegu Zerbitzuak bi diru-laguntza deialdi egin ditu enpresa ekintzaileentzat: bat, enpresa ideia aztertu eta garatzeko eta, bestea, enpresa berria martxan jarri eta altan emateko. Diru-laguntzak dira, hurrenez hurren, 1.000,00 euro edo 1.500,00 eurokoak (gehienez).\nUrola Kostako turismo eskaintza erakutsiko dute asteburuan Bilbon\nUrola Kostako Udal Elkartea 2015-10-15 12:38 Ekonomia\nUrola Kostako eskualdean dauden Getaria, Orio, Zarautz, Aia eta Zumaiako udalerriek beren turismo eskaintza aurkeztu eta erakutsiko dute asteburu honetan (ostiralean hasi eta igandera bitartean, urriaren 16tik 18ra) Bilbon, Areatzako Kaian, musika kioskoaren aurrean, Arriagako zubiaren ondoan.\nEnpresa bat sortzeko asmoa duten ekintzaileentzako diru-laguntzak emango ditu Lanbidek\nBaleike 2015-10-08 17:18 Ekonomia\nLanbide-Euskal Enplegu Zerbitzuak diru-laguntza deialdia egin du beren enpresa sortzeko asmoa duten ekintzaileentzat.\nLangabetuak kontratatzeko diru-laguntzen bigarren deialdia egin du Udal Elkarteak\nBaleike 2015-10-07 19:34 Ekonomia\nUrola Kostako Udal Elkarteak diru-laguntza deialdi bat egin du, eskualdeko enpresentzat, eskualdeko langabeak kontratatzeko. Guztira 15 diru-laguntza zeuden emateko eta 13 eman dira. Beraz, bigarren deialdi bat egin du. Bigarren deialdian eskabideak egiteko epeaurriaren 26an amaituko da.\nTTIPari buruzko hitzaldia egingo da asteazkenean\nEskubide Sozialen Karta\t2015-10-05 09:55 Ekonomia\nEskubide Sozialen Kartaren inguruan Zumaian biltzen garen lagunok TTIP hitzarmenari buruzko mahai-ingurua antolatu dugu, halako akordio potoloak herritar guztiongan sekulako eragina izango duenez denon interesekoa izango delakoan. Bi kazetarik esplikatuko digute TTIP delako hori zer den, zer ondorio izango dituen... Zu ere jakiteko gogoz bazaude, zatoz galdetzera, entzutera... Asteazken honetan izango da, urriak 7, Alondegian, arratsaldeko 7etan.\nNola sortu zen industria Zumaian?\nBaleike 2015-09-29 07:50 Ekonomia\nZementugintza izan zen Zumaiara industrializazioa ekarri zuen lehen motorra. Nola, zein eta zergatik hasi ziren zementua egiten Zumaia eta bere inguruan? Azalpenak hamar bat minutuko dokumental honetan jasotzen dira. Baleikek Geoparkearentzat ekoiztutako lana da, ZIIZen ezinbesteko laguntza eta parte-hartzearekin.\nLanda eremuetan dauden enpresentzako diru laguntzak\nUrola Kostako Udal Elkartea 2015-09-22 11:55 Ekonomia\nEusko Jaurlaritzak diru-laguntza deialdia egin du landa-eremu izendatutako lekuetan dauden enpresentzat. Zumaiari dagokionez, Artadin eta Oikian kokatutako enpresa eta jarduerek eska ditzakete laguntzak.\nEskualdeko enpresek diru-laguntzak jasoko dituzte langabetuak kontratatzeko\nBaleike 2015-09-17 15:03 Ekonomia\nUrola Kostako Udal Elkarteak diru-laguntza deialdi bat egin du, eskualdeko enpresentzat, eskualdeko langabeak kontratatzeko. Diru-laguntza programa hau Lanbide-Euskal Enplegu Zerbitzuak finantzatzen du.\n‹‹ Aurrekoak 1 2 3 4 ... 7 8 9 10 11 12 13 14 ... 17 18 19 20 Hurrengoak ››


Scratch - ZTIAM Tailerra\nScratchek, besteak beste, hurrengo aukerak eskaintzen ditu:\nAbiapuntu sinpleetatik emaitza konplexuak lortzeko gai izatea\nNorberaren gaitasunen arabera, erritmo egokian lan egiteko ohitura izatea\nKontzeptu matematikoak ikasi eta bereganatzeko/barneratzeko aukera: koordenatuak, aldagaiak, algoritmoak, ausazkotasuna...\nProgramazioaren oinarriak ikasteko aukera izatea\nBaliabide teknologiko desberdinak erabiltzeko aukera: soinuak, irudiak, testuak, grafikoak…\nScratch, MITeko (Massachussets Institute of Tecnology) Media_lab laborategiko "The Lifelong Kindergarten Group" taldeak garatzen du, Mitchel Resnick-ek zuzendua eta 2007ko udan agertu zen lehen aldiz. Diseinuan, lehentasun nagusia lengoaia eta ingurune intuitiboa egitea zen, programazioan aurretiko esperientzia ez zuten haurrentzat. Honela, koloretako blokeen bitartez programatzen den tresna da. Programazioa ez da konpilatu behar eta edozein momentuan abiatu daitekenez aldaketak segiduan egin daitezke programazio esperientzia oso arina bihurtuz.\nScratch da Scratch programaren maskota\nNahiz eta lizentzia irekia ez izan, iturburua (source code) erabili daiteke edozein erabilera ez komertzialarentzako. Hau dela eta, badaude zenbait spin off Scratchen erabilera aberasten dutenak: batik bat, S4A, AppInventor...; bestalde, zenbait fabrikanteek euren moldaketan egiten hasi dira gailu eta kit desberdinak erabil ahal izateko Scratchen bitartez, adibidez: Lego, mOway...\nScratch jaio zenetik garapen desberdinak jaso ditu. Lehenengo bertsioaren zenbait aktualizazio askatuak izan dira 1.4 bertsiora heldu arte.\nScratch 1.4-ren interfazea\nScratch 1.4 izan da orain arte egon den bertsiorik erabiliena eta hedatuena. Multiplataforma eta multilingue denez, edozein pertsonak erabili ahal izan du. Scratch 1.4 hiru plataformatatan erabilgarria da: Windows, MacOS eta GNU/Linux. Hiru kasuetan instalableak jeitsi eta klik bikoitza eginez instalazio morroia abiatuko da. Instalableak jeisteko:\nInstalatu ondoren (berez ingelesez egiten da) edozein hizkuntza aukera dezakezu, euskara barne. Honetarako goian eta ezkerraldean dagoen munduaren ikurrari sakatu eta aukeratu zure hizkuntza. Aukeraketa hau Scratchen erabileraren edozein momentuan egin daiteke. Programatzen ari zarena beste hizkuntza batean ikusi nahi baduzu ere.\nScratch software askea denez munduko hizkuntza desberdinetara itzultzeko aukera egon da, eta gaur egun ainbat hizkuntzetan erabil dezakegu. Gainera edozein momentuan alda daiteke interface-aren hizkuntza batetik bestera aldatuz.\n1.4ko Hizkuntza, Gorde eta Partekatzeko botoiak\neMunduko bolari sakatuz, aukera dezakezu zure hizkuntza. Behin hizkuntza aukeratu ondoren, komeni da sarritan ez aldatzea. Eguneroko erabileran behin ohituratzen zarenean komandoen izenak hizkuntza batean irakurtzen, aldatzerakoan zailagoa izaten baita programa baten ulermena.\nAukeratu daitezkeen hizkuntza batzuk\nScratch 2.0 logoa\n2013ko udan 2.0 bertsioa askatu zen. Bertsio honek zenbait berrikuntza ekarri zituen. Garrantzitsuena web ereduko aplikazio online batean bihurtzea izan zen. Hau da, Scratch 2.0 ezin da jeitsi eta instalatu (edit: badirudi bertsio instalable bat askatuko dutela, baina ez dago plataforma guztietarako erabilgarri) beraz interneterako konexioa behar da erabiltzeko.\nScratch 2.0 ren interfacea\nInterneterako konexioaren beharrak, zenbait kasutan 1.4 erabiltzen jarraitzearen ondorioa ekarri du eta beraz gaur egun bi bertsioak oso erabiliak izaten ari dira.\nScratch gailu mugikorretan?\nScratch garatu zenean gailu mugikorrak, hau da tablet eta smartphone-ak, ez zeuden oso hedatuak beraz ez zute doitu programaren itxura gailu mota honetarako. Apple-ek iPad-a plazaratu zuenean Pyonkee izeneko adaptazioa atera zuten, baina egia esan, nahiko desegokia da eta erabiltzea eta oso zaila egiten da ez baitago gailu taktiletara egokitua.\nPyonkee, iPad batean.\nScratch 2.0-ren berrikuntza atera zutenean, dan-danok espero genuen gailu mugikorretarako konpatiblea izatea, baina ez, ez zuten horrela egin eta beraz, ezin daiteke erabili iOS sistemadun gailuetan ezta Android gailuetan ere. Beraz, oraingoz, ordenadoreetara soilik mugatzen den aplikazioarekin konformatu beharko gara.\nScratch 1.4 eta 2.0 bertsioak produktu desberdinak izan arren estuki erlazionatuta daude. Scatch 2.0 berriagoa da eta funtzio berriak ditu. Kontuan hartu Scratch 2.0 retrokonpatiblea dela, hau da, 1.4rekin egindako programak exekutagarriak dira 1.4-n.\nScratch 2.0, on line bertsioa da. Ez da behar ezer instalatzerik beraz soilik webgunera joan behar da eta listo! Arazoak hasiko dira gailu mugikorretatik sartzeko gogoak badituzu. Azaldu dugun bezala... porrot! On-line programatzeko ordenadore bat behar izango duzu, ez baita konpatiblea Android edo iOS-rentzako.\nBestalde.Scratch 1.4 bertsio deskargagarria denez, badago Lego WeDo, Makey-Makey edo bestelako hardware kit batzuk lotzeko aukera. Aldiz, Scratch 2.0-ri lotzeko zenbait trikimailu egin behar zaizkio. Nahiz eta pixkat korapilatsuagoa izan egin, egin daiteke.\nScratch 2.0-ren interfacea pixkat aldatu zuten eta ohituta bazaude zenbait gauza aurkitzea kostatuko zaizunez hemen daukazu Scratch 1.4 programaren parte desberdinen funtzioen gida.\nScratch 1.4-ren interface-a\nScratch 1.4-an agertzen den goiko ataleko ezkerreko ikonoetatik bi oso funtzio berezia dute. Alde batetik artxibo eta gezi baten forma duenak balio du Scratch 1.4-n egindako programak scratch.mit.edu-ra igotzeko. Behin igota, egindako programa nabigatzailearekin ikusi aha izango duzu esandako scrach.mit.edu-n sartzen bazara.\nScratchen jaiotzatik, partekatzea izan da bere helburuetako bat. MITeko egileek remix kultura barren barrenetik izan\nzuten eta ondorioz, Scratchekin oso erraza da beste batek egindako programa bat ikertzea, hobetzea, aldatzea...\nHonetarako scratch.mit.edu-n sare sozial baten antzerako webgunea sortu zuten. Bertan izena eman eta zure profila editatu dezakezu, lagunak topatu daitezke eta eurek egindako produkzioak ikusi daitezke. (Scratch 2.0 erabiltzen baduzu, ez duzu prozesu guzti honi jaramonik egin behar, zuzenean on-line baitituzu zure lan guztiak).\nBehin bertan aurkitutako lan bat deskargatu eta reprogramatzen duzunean, atzera igo daiteke originalaren egileak ikusteko nola hobetu edo aldatu duzun. Kasu batzuetan oso interesgarria da ikustea nola produkzio batzuk garatzen joen diren lan kooperatiboari esker.\nScratch 1.4-tik scratch.mit.edu-ra igotzeko tutoriala\nBehin Scratch-en jantziz gero hainbat dira egin daitezkeen ibilbideak. Bai programazioaren bidetik zein errobotikaren munduan. Hurrengo diagraman ikus daitezke zeintzuk aplikazio edo plataformatan mugi daiteke Scratch-en bidez.\nScratch-en bitartez egin daitezken ibilbideak


Grabaketa data: 1996-10-14\nHiztuna: Louis Plaa\nGai nagusia: Bere haur gazte denbora. Gerla. Elektriko ezarri etxetan.\nGaiak: aurkezpena , eskola , euskara: eskolan , ezkontza , familia:guraso/seme-alabak , Gerra , haurtzaroa , jaiak:Donibane Garazi , musika , ogibideak: mekanikaria , ogibideak: txoferra , ogibideak:elektrikaria , ogibideak:mekanikaria\n00:47:45 Irratiko sintonia.\n00:45:45 Mekanikaria izan zen Bordelen. Hiru edo lau aldiz lantokiz aldatu zen, Alemanek jendea harrapatzen baitzuten Alemanian lanarazteko. Txoferra ere izan zen. Berrogeita hiru urtera arte Bordelen izan zen eta gero Donibane Garazira itzuli zen, eta han etxeetan elektrizitatea ezartzen lan egin du. Lana ongi pagatzen zuten.\n00:37:24 Irratiko sintonia.\n00:32:36 Gerra. Ezteiak. Bordelen ezkondu zen, gerra garaia zen eta janaria erosteko tiketak behar ziren. Eztei xumeak izan ziren, musikarik ez zen izan, goiz sartu ziren etxera, ezin zen berandu arte egon. Egun goxoa izan zen.\n00:29:58 Gerra. Lehendabiziko egunetan Alemanian sartu ziren. Gero Alemanak sartu ziren, berak zorte ona izan zuen, jatekoa bazuten eta ez zen oinez ibili behar, motoan ibili zen, batzuetan inguratuak izan zirra baina ez zitzaion deus txarrik pasatu. Gero Bordelera joan zen, garaje batean lanean hasi eta ezkondu.\n00:24:34 Eskolan ongi ari zen baina aitak erranak egin behar ziren, eta eskola utzi zuen. Garai hartan lana bazen, garajeetan lanean ibili da. Gaueko eskola bazen mekanikarientzat eta han diploma lortu zuen. Berak pilotua izan nahi zuen, hegal egin nahi zuen, baina ez zuen lortu.\n00:20:12 Aitak ostatu bat montatu zuen, eta aldi berean segeria. Mandoekin eta gero kamioeikn eta traktoreekin lan egiten zuen. Gero autoak eta bizikletak saltzen hasi zen. Hori dena egiteko sosa behar zen. Amerikatik etorritako jendeek dirua utzi zioten negozioa aurrera eramateko. Gero gauzak ez ziren ongi joan eta dirua itzuli behar izan zuen eta dena saldu. Berak mekanikari ofizioa ikasi du etxean.\n00:16:19 Aita bortitza zuten eta ez ziren gehiegi ateratzen.\n00:15:49 Garaziko festek fama izugarria zuten, Donibane baitzen herririk handiena. Pilota txapelketak egiten ziren, beste herrietan ez ziren egiten. Musika ederra bazen beti, Foxtin Bentaberri bere klarinetearekin. Musikariak kaleetan zehar ibiltzen ziren egun guztietan.\n00:13:32 Irratiko sintonia.\n00:08:28 Eskolan musika, solfeoa ikasten zuten. Arno Bordetek "estudiantina" izenenko musika talde bat osatu zuen. Talde horretan mandolina jotzen zuten eta kantatzen, eta herrietan ibilitzen ziren. Mutilak bakarrik ziren, neskarik ez zen. Euskaraz kantatzen zuten, kantu zaharrak.\n00:04:40 Non eta noiz sortu. Haurrideak. Haur denbora Donibane Garazin, eskola librean hasi zen zazpi-zortzi urte arte, gero eskola laiko batera pasatu zituen aitak. Aita elizan ez zen ibiltzen, ama bai. Apaizak jakin zuenenan eskola laikora eraman zituztela amari jaunartzea errefuxatu zion. Eskolan ez zen euskaraz mintzatzen ahal.\n00:01:58 Irratiko sintonia.\n00:01:22 Irratiko sintonia.


Utzi bakean azazkalak! | Revista\n: Utzi bakean azazkalak!\nGizakiak txiki-txikitatik hartzen ditu ohitura batzuk, eta horiei atxikitzen zaie. Haur batzuek hatz lodia miazkatzen dute, beste batzuek panpina edo peluxe jakin batekin lo egin behar izaten dute, edo manta bati heldu-heldu eginda. Eguneroko keinuak izaten dira, senez eginak, eta lasai eta seguru sentiarazten dituzte haurrak. Handitu ahala, bazter uzten dituzte halako bitxikeria gehienak, baina ez guztiak. Azazkalak jateko ohitura, adibidez. Ohitura hori ere haurtzaroan sortzen da, haurrari txupetea edo txupakia kentzen zaionean, gehienetan, eta pertsona batzuei betiko geratzen zaie. Kalkuluek diotenez, unibertsitarioen % 25 inguruk jaten dituzte azazkalak, eta 35 urtetik gorako helduen % 10ek. Leku eta egoera guztiak baliatzen dituzte horretarako: okindegiko ilaran daudela, autobusean, ordenagailu edo telebista aurrean, edo besterik gabe, halaxe otu zaielako… Ez zaigu harrigarria gertatzen norbait hatzak txukuntzen ikustea, eta kalterik ere ez duela egiten pentsa dezakegu, baina ez da hala. Eragin estetikoak begi-bistakoak izaten dira, baina osasun arazoak ere etor litezke hatzei kosk eta kosk aritzearen ondorioz. Azazkalak mintzea izaten da ohikoena, edo hortz-haginak kaltetzea. Eta bada arrisku handiagorik ere: ahoan eta atzetan infekzioak hartzea, adibidez. EROSKI CONSUMER-eko osasun adituen esanetan, ohitura hori desagerrarazteko modurik eraginkorrena, haurtzaroan antzematea izaten da. Helduetan, berriz, borondatea jartzea, nork bere burua kontrolatzea eta, beharrezko bada, laguntza psikologikoa eskatzea izaten da irtenbidea.\nNerbio-nahasmendua da azakalak jatea,\nantsietateak edo hersturak eragina\nAzazkalak etengabe hozkatzen baditugu, aldatu\negiten zaie itxura, hantura mingarriak sortzen dira\nhatzetan eta infekzioak hartzeko arriskua agertzen\n“Begien bistatik desagerrarazi”: trabak eta oztopoak jartzea da sendabide honen muina. Jendeak tiritak jartzen ditu azazkaletan, zinta itsaskorrak edo portzelanazko azazkalak.


Udaletxean sartzean zirrara berezia sentitu nuen. Eta ez zen balkoian eskegita zeuden banderengatik izan. Etxearen beraren eragina ote zen? Handia zen, eta handia izaten segitzen du, hantxe baitago, bere betiko lekuan, eliza bere lekuan dagoen moduan. Baina ez zen horregatik izan.\nZirrara —erabaki nuen—, etxea noren izerdiaz eta odolaz egina zen banekielako sentitu nuen. Kolonietan eta nabigazioetan irabazitako diruez egina zen harrizko etxe itzel hura. Sarrera nagusiko zurezko atea, harrera-leku zabaleko eskailerak, sabaiko argia, dena zen handiustekoa. Eta dena Liverpool eta Manila artean jardun izan zuten ongileei esker egina. Hantxe zeuden ongileen arteko ongile nagusien izenak; batzarretarako sala nagusian. Alboko txikiago batean hartu ninduen Mallona alkateak.\nAlejandro Mallona Iza ostera gizon apala zen. Eta iritzietan sendoa. Ez zekien fusilatua izateko denbora tartetxo bat falta zuela, ez besterik. Bere lan gelan hartu ninduen, gizalegez. Urteetan kapitain ibilitakoa zen hura, eta itsasoak ematen dakien dotoretasun aire horixe zeukan.\nNire bisitaldia itxaroten zuela esan zitekeen. Eta nire bisitaldia ez bazen ere, antzeko zerbait. Eskuaz jesartzeko keinua egin zidan, keinuari bere begi bakarraz lagunduz. Eskuineko begiaz, hain zuzen. Hala egitean balkoian eskegita zen ikurrinaren itzala nabaritu nuen. Errepublikaren bandera balkoiko beste aldean zegoen. Nire gogoetez ohartu zela eman zidan.\n—Errepublikaren bandera ere eskegi duzue —esan nion, itzalari begiratuz, nire identitate orria mahai gainean uzten nuen aldi berean.\n—Horretara etorri zara? Bandera bat kenaraztera edo eskegiaraztera? Nigatik balitz hor bandera bakarra legoke.\nEz nuen haserre zedin nahi. Eta ez nion erantzun. Ziriari sakatzearren bota nion banderarena. Ea nik ziriari sakatzean berak ai ene! ala ene bada! esaten zuen. Aienetarra ala enebadatarra ote zen jakitea, informazioa zen hori ere. Eta informazioa, ezdeusena ere, inoiz ez da jakiten noiz bihur daitekeen erabilgarri.\nDena dela, nire iritzia esan niezaiokeen; azkenean gerra haren ostean bandera nagusi bakarra geratuko zela esan niezaiokeen, eta bandera bakar hori ikurrina izatea gaitz ikusten nuela.\n—Herrian anarkistak eta komunistak badira —esan zuen—. Eta sozialistak ere bai. Asko ontzietan Gipuzkoatik erretiradan etorritakoak. Eta herrikoak ere batzuk —duda egin zuen—. Bakoitzak bere lekuan bere bandera ipintzen du, baina hemen, legezko biak.\nSozialistak aipatzean begia nork kendu zion etorri zitzaidan gogora; sozialista batek, hain zuzen.\nBermeora egindako ibilaldi politiko batetik bueltan izan zela didate kontatua. Ez zehatzegi, ostera. Ibiltariak herrian sartzean istiluren bat izan omen zen, eta Mallona jauna tartean sartu. Tiro batek ezkerreko begia eraman zion. Orduan alkatetzatik kenduta zegoen.\nPasadizo horiekin gogoratzean 1931n Gernikan Euzkadiko Errepublika sortzearen alde agertu zen gizona ikusi nuen. Egun hura imajinatu nahi izan nuen, Mallonak mahaiaren gainean zeukan argazkiari begira. Han zegoen Agirre Lehendakaria, Gernikako Arbolaren itzalpean zin egin zuen egunean. Mallona hura lehendakari izendatu zuen mahaiko kide egon zen. Horman eskegita Lehendakariaren argazki ofiziala zuen. Eta gurutzea.\n«Santu-jale hauekin ba ote goaz inora?», esan nuen nire artean.\nGernikan 1936ko urrian gertatuak etorri zitzaizkidan. Estatutua Madrilen onartuta, Euzkadiko Jaurlaritza sortu zen. Berandu estatutua eta berandu gobernua, gu beti berandu. Ihes egiteko herriko itsasertza baliatzen zuten faxisten kasuan ere berandu ote genbiltzan nengoen.\n—Zein da dakarzun errekadua —bota zidan Mallonak.\n—Tentu handiz ibili beharreko kontua —esan nion—. Nik baino hobeto dakizunez, faxistek hemengo itsasertza erabiltzen dute beste aldera ihes egiteko.\n—Eta? Ez da ba gure Jaurlaritzaren on iritziaz egiten? Gainera faxista berba hori ez dut gogoko. Eskuindarrak dira, gure iritzien bestelakoak dituztenak, baina fede oneko jendeak.\nHalaxe zen, bai. Eskuindar katolikoei —fede onekoei, Mallonak esan zidan moduan— Euzkadi uzteko bidea errazten zitzaien. Matxitxako eta Ogoño artera lantzean aleman ontziren bat agertzen zen. Orduan Benjaminek, edo besteren batek batzuetan, ontzira eroaten zituen fede oneko faxista zerri haiek. Eta egiten uzten zitzaion. Alemania neutrala omen zen eta!\n—Gernikakoa gertatu gabe zegoen —eten zidan bisitariak.\n—Nire kontaerari aurrea hartzen ari zara —esan nion—. Utzi neure moduan azaltzen.\nBada, eragozpenak ez zeuden aleman barku haietara iheslariak eramatearen edo ez eramatearen kontuan.\n—Eragozpenak fede onekoak ez diren horiekin daude —bota nion Mallonari—. Ezagutzen duzu Wakoningen kasua, ezta? Fede oneko gizona, txoritxo errugabea, eta diplomatikoa gainera. Alabetako bat euskaldun batekin, orain Ertzaintzaren burua den horrexekin ezkondurik zuela ahaztu barik. Hemendik legez ihes egiten utzi zitzaion, fede onean. Eta zer zeraman luma artean txoritxoak? Gure defentsen sistema osoaren informazioa zeraman. Fusilatu beharra egon zen.\n—Fusilamenduak! Gehiegikeriak! —Mallonak bihotza estura batean zuen.\nZiur naiz une hartan Mallonari gogora etorri, Cabo Quilates eta Altuna-Mendi presondegi-ontzietako jazoerak etorri zitzaizkiona.\nGerra hastean herrian ziren hogeitaka faxista Bilbora bidaltzeko agindua hartu zuen alkateak. Berak agindua bete baino ez zuen egin. Gero haietako batzuk Quilates eta Altuna-Mendi izeneko ontzietara eraman zituzten, preso. Eta halako batean haietan anarkistak sartu eta heriotza batzuk eragin zituzten. Tamalgarria? Gerraren lege ziztrina.\nHerrikorik ez zuten ontzietan hil, baina haren ostean Alejandro Mallona gerra beste modu batera ikusten hasi zelakoan nago. Gerra aurreko urteetan Cabo Quilates ontzia Ybarra konpainiakoa izan zen eta, hara, adurrak nahi izan zuen Ybarra familiako batzuk hantxe preso egon izana. Bilbon zibilen artean hegazkin faxistek sarraskia eragin ondoren izan zen hura. Haren mendekua hartu zutenek bazekiten nor ziren ybarratarrak. Faxisten altxamendua finantzatu zutenetakok. Quilatesen mendeku kolpea jo zutenek izen eta guzti deitu zituzten ybarratarrak, sototik gora igotzeko. Bost akabatu zituzten han, eta beste bi Altuna-Mendi kartzela-ontzian. 1936ko irailaren 29an izan zen.\nMallonari mendeku hark min ikaragarri eman behar izan zion. Kapitain ibilitakoa, ontziak ondo ezagutzen zituelakoan nago. Gainera, bere alderdian ere baziren ybarratarren sokako batzuk. Quilatesen eta Altuna-Mendin isuri zen odolaren usainean etxeko zerbait antzemango zuen. Gertukoa. Eta horren legera jokatzen hasi zen.\nAzaroan Herriko Defentsa Batzordea osatu zen, eta berari zegokion haren buru izatea. Uko egin zion. Gibeleko gaitz zahar baten aitzakiaz kargu hura bere gain hartzeko gai ez zela argudiatuz. Harrezkero batzuek begipean zuten. Komunistek batez ere. Azken batean eskuindarra zelakoan.\n—Gerran gaude, alkate jauna. Eta gerra egiteko modu bakarra dago: hil ezazu, hil zaitzaten baino lehen.\nKanpoan ikurrina haizearen mende zebilela igarri nuen. Tiro hots bat aditu zen. Hots laburra eta sakona izan zen. Bala hotsa.\n—Bateon bati tiro batek ihes egin dio —esan zuen, ohituta zegoenaren doinuaz.\nBihotza behintzat bere lekuan zuen. Eta beharko. Gernikako 1931ko haren ostean Madrilgo Gobernuak alkatetza kendu zion, eta ordeko bat jarri. Gero, 1936ko otsaileko bozetan herriaren gehiengoak berriro alkate hautatu zuen. Bitartean begiarena gertatu zen. Tenplea bazuen gizonak.\n—Erradikalak —esaten zuen beti, ezkerreko begia kendu ziotenengatik.\nEta orduan ere horrelaxe esan zuen.\n—Erradikalen batzuk. Eskuartean ditugun zereginak ditugula, geure artean tiroka!\nZuzen zioen. Herria atzeguardiako leku garrantzitsua zen. Oso garrantzitsua, orain esaten den moduan. Frontetik atseden bila zetozen gudariek eta milizianoek etxeak betetzen zituzten. Etxekoek behearen gainean lo egiten zuten artean horiek oheetan egiten zuten lo. Loak hartzen zituenek behinik behin. Batzuk behin lo egin eta biharamunean betiko loak hartzen zituen. Lubakietan. Baina erradikalen harira nindoan.\n—Ba hemen baduzue erradikal bat. Arrain ederra, baina gonbixa baino gaiztoagoa —bota nion.\nBazekien noren kontura niharduen. Gonbixaren izen zientifikoaz gogoratu nahi izan nuen, eta ezin.\n—Katolikoa, zintzoa eta etxekoen zalea da. Hori erradikala izatea bada, Jesus Maria eta Jose! —esan zuen.\n—Amen —esan nion, eta orduantxe etorri zitzaidalarik gonbixaren izen zientifikoa: escorpaenidae familiakoa da—. Katolikoa denetz ateoa denetz, hor konpon. Hemen ardura duena zera da: fede onekoak ez diren faxistak irteten uzten badituzue ba, zera —eten egin nuen—, babespean duzun beste txori hori entregatu egin beharko diguzula. Eta badakigu hori ez dena babesturik duzun bakarra. Besterik ere baduzu, badakigu, bai, baina esan didazun horixe da inportanteena.\nArtean ez nekien Mallonak babesturik zituenak nor ziren. Beraz, ez nuen ulertu bere orduko erreakzioa. Begira geratu zitzaidan. Mutu. Begiak aldendu nituen, eta Agirreren argazkiari begiratu nion.\n—Denak dira jende zintzoak, fededunak, familia onekoak. Neure kontura horiek okerrik ez egitea —esan zuen, irmotasunez.\n—Eskarmentu ederra eman behar diegu deabruoi. Badakizu ihes egindako fede oneko horiek zer egiten duten behin ospa egindakoan? Beste aldera pasatu, eta gazteak direnak frontera joan, eta zaharragoek beren diruak faxisten alde eman, eta beste barrabaskeria batzuk egin. Beraz, hemendik aurrera amaitu da edonori gauez alde egiten uztea.\nNire burua izerditan nabaritu nuen. Izerdi perlatxoak nituen. Perlatxo mingarriak. Larruko poroetan leku egitean zizt egiten dizuten horietakoak. Mallona ez nuen bere jarreratik mugiaraziko. Hobe dena ondo joango balitz. Hobe faxista tzarren batek herriko itsasertza eta munduko gaua erabiliz ihes egingo ez balu. Hobe denontzat Gure Gizonak, Sinbadek izena belarrira esan zidan hark, informe negatiborik pasatuko ez baligu.\nZe, bai, artean ikusi gabe neukan gizon harexek jakinarazten zigun faxisten ihes baimenduen berri. Eta huraxe topatu behar nuen. Baina lehenago Mallonari esan beharreko dena esan behar nion.\n—Gure gizonetako bat arduratuko da. Herritik ihes egin nahi duten denen izenak eta datuak batuko ditu —bota nion—. Herrian faxistatzat duzuela uste dut.\nBere begi bakarraz Mallonak behetik gora aztertu ninduen. Eta isilunea. Orduan kafea zekarren mutiltxo bat sartu zen. Kikara bi erretilu batean. Norbaitek ni han sartzen ikusi eta kafea hartu nahi nuela erabaki zuen. Udaletxeko beharginak ondo hezita zituen. Eskertu nion.\n—Izena behar duzu? —galde egin nion—. Goxoa kafe hau.\n—Ez da beharrezkoa —eta berak bota zidan Gure Gizonaren izena.\n—Ikusten dut lo behintzat ez zaudetela.\nBegiak ondo zabalik zituztela esateko izan nintzen. Zorionez beste hori esan nion. Eta orduan berak luzatu zuen galdera.\n—Nondik nora jakin duzu eskuindar horri ere babesa eman diodana? —ere berba nabarmenduz esan zuen.\n—Ur-Txoriko marinel batek esan dit. Benjamin izenekoak. Ni neu beste faxista bat naizelakoan dago. Eta uste horretan segi dezan komeni da. Ur-Txorira ihes egin guran datozen denen izenak Gure Gizonari emateko aginduko diot.\n—Beteko ote du agindua? —galde egin zidan.\n—Komeni zaio —esan nion, zutitzen nintzen artean pistola erakutsiz—. Eskerrik asko kafeagatik.\n—Ez dago eskerrik! —zutitu egin zen bera ere, eta bostekoa eman.\nGizon zintzoa zen Mallona. Bostekoa estutu zidan moduan igarri nion. Tamalgarria bestetik hain inozoa eta santu-jalea izatea. Kalera egin nuen.\n—Eskaileretan behera nindoala kafea ekarri zuen mutila ikusi nuen.\n—Etaaa! —esan zidan, Bizkaiko itsasertzekoek duten modu airos horretan.\nBerdin erantzun nion, barruan nuena esan gabe.\n«Hau behintzat ez dute mobilizatu», nire artean esan nuen.\nHerriko plaza zapaltzean lepoa bihurtu nuen, gora begiratzeko. Hantxe zeuden bandera biak. Eta bietan kolore gorria egin zitzaidan nabarmen.\n«Odolaren deiadarra», pentsatu nuen.\nEta Gure Gizona bilatzeari ekin nion.


Donostiako Zonalde Turistikoa zabaltzeak marka handien interesei erantzuten die | LAB SINDIKATUA\nZerbitzu Pribatuak Merkataritza Donostiako Zonalde Turistikoa zabaltzeak marka handien interesei erantzuten die\nDonostiako Zonalde Turistikoa zabaltzeak marka handien interesei erantzuten die\nJaietan Jai plataformako ELA, LAB, CCOO eta UGT sindikatuetako ordezkariek agerraldia eskaini dute Zonalde Turistikoaren inguruan udalak hartu duen erabakiaren harira egiten dugun irakurketa plazaratzeko. Hain zuzen ere sindikatuon iritziz neurri hauek ez dute aktibitate ekonomikoa handitzen ezta enplegurik sortzen ere.\nEstatu espainarraren errege dekretu baten ondorioz, Donostian beste hiri batzuetan bezala, Turista – olde handiko gune bat arautzera behartua izan zen. Izan ere, hala egin ez balitz, hiri guztira zabalduko baitzen. Hala, egoerak bultzaturik eta sindikatu nahiz merkatari elkarteen iritzia kontuan harturik, 2014ko urriak 31 an onartu zen alde zaharreko eremu bat aitortzea eta denda irekiera 2015eko uztaila eta abuztuan egitea baimentzen zuen.\n2015ko azaroaren 11ean berriz, eta oraingoan inorekin adostu gabe, Donostiako Tokiko Gobernu Batzordean Zona Turistikoaren definizioa aldatzea erabaki zen. Kasu honetan Alde Zahar osoa, Bretxa saltoki handia barne eta Zurriolako pasealeku eta etorbidea Zona Turistiko bezala izendatzeko neurria hartu zuten. Definizioa honekin, bertan kokatzen diren komertzioei igande eta jai egunetan irekitzeko eskumena ematen diete, 2016 urte osoan zehar.\nGaurko agerraldi honetan, neurri honen hiru puntu azpimarratu nahi genituzke:\n– Neurriak bere baitan, merkataritza ordutegiaren liberatzea dakar eta honek, marka handien interesei erantzuteaz gain, denda txikiei eta ertainei kalte larriak eragiteko arriskua dakar. Bai eta, merkataritzako langileen lan-baldintzak okertzeko aukera ere.\n– PNV eta PSEk, sindikatu, merkataritza elkarte eta gainontzeko alderdiei bizkar emanez onartu zuten. Ezkutuan eta eztabaidarik gabe, goizetik gauera.\n– Aurreko legealdian sindikatu naiz merkataritza elkarteen iritziaz egindako Zona Turistikoaren definiziotik berri honetara moldatzeko ez da inolako arrazoirik aurkeztu.\nNeurriaren larritasuna ikusita sindikatuok, EHBildu eta Irabazi alderdien babesarekin, mozioa sartu nahi izan dugu gaiaren inguruko eztabaida bat sustatzeko eta noski, gure aburuz bai langile eta baita komertzio txikiarentzat onena ikusten dugun aurreko zona turistikoaren definizioa mahai gainean jartzeko.\nEgoera honen aurrean hemen batu garenok salatu nahi dugu Udalaren jarrera. Izan ere Zonalde Turistikoaren definizio berri honek marka handiko komertzioen interesei erantzuten die eta beraz, igande eta jai-egunetako merkataritza-ordutegiak erabat liberalizatzeko alfonbra gorria jartzen die udalak. Jakinda eta ondo jakinda ere jai egunetan komertzioak irekitzeak:\n-Ez duela aktibitate ekonomikoa handitzen: Jai-egunean egiten den erosketa beste egun batean egiten ez dena da baita. Eros ahalmen handiagoa izateak ekarriko luke kontsumoaren gehitzea, ez ordutegiek liberazioak.\n-Ez duela enplegurik sortzen: Sortzen den enplegua partziala da eta merkatal zentru haundietan prekarioagoa, merkataritza txikiko enplegua suntsituz.\n-Bizitza familiarra eta profesionala uztartzeko mugak jartzen dituela. Azpimarratzekoa da gainera bereziki sektore feminizatua delaa kaltetuena.\n-Kontsumitzaileei ez die askatasun gehiago ematen: eskaintza gutxitzen da eta herri eta hiriguneen desertifikazioa ematen da.\n-Merkatari txikiak marka edo zentro handiekin lehiatzera behartzen dituela, ahalmen berdina ez dutenean eta arriskua handiarekin\nAurrekoa gutxi balitz, Donostia eta probintziako merkatari elkarteekin izan dugun elkarrizketetan jakinarazi digute, beraiek ere nahiago dutela 2015erako onartu zen proposamena, hau da, alde zaharra besterik izendatzen ez duena. Hau da, kale zehatz eta gutxi batzuetara eta uztaila eta abuztura mugatzen dena.\nHorregatik, prentsaurreko honen bidez jakinarazi nahi dugu, aurkeztutako mozioaren bidez lortu nahi duguna: gaiaren gaineko eztabaida irekitzea eta ukitutako alde guztien iritzia aintzat hartzen duen prozesua abian jartzea 2017rako hartuko den erabiakiari begira.\nMozio hau maiatzaren 26an izango den plenoan eztabaidatuko da eta sindikatuok bertan izango gara.


E28 koordinakundeak LGTBI kolektiboko andreen bazterketan ipini du arreta | Gizartea | Berria\nE28 koordinakundeak LGTBI kolektiboko andreen bazterketan ipini du arreta\nBeste zapalkuntza sistemez ohartarazi du. Jaurlaritzak eta Gipuzkoako Diputazioak kolektiboaren eskubideen urraketak aztertuko dituzte\nBizkaiko E28 koordinakundekoen agerraldia, Bilbon. JUNE PRIETO / FOKU\nLGTBI Kolektiboaren Nazioarteko Egunaren harira, hainbat mobilizazio egingo dituzte gaur. Elkarteek aldarrikapen ugari kaleratuko dituzte. Esate baterako, Bizkaiko E28 koordinakundeak «gizarte egitura zapaltzaile guztietan» ipini nahi izan du arreta; bereziki, kolektiboko emakumeen borroka babestu nahi izan du. Ohartarazi du lesbofobia, bifobia eta transmisoginia «indarkeria bortitzak» direla esparru guztietan: instituzionalean, familiartekoan eta pertsona artekoan. Baina baita feminismoaren eta LGTBI kolektiboaren barruan ere. «Gaur egun, patriarkatuak zapaldutako eta zisarauak eta heteroarauak zeharkatutako inor ez da indarkeriatik aparte bizi».\n40 urte dira LGTBI kolektiboak Bilbon sexu askapenaren aldeko lehen manifestazioa egin zuenetik. Gogoratu dute orduan «epaile faxisten depurazioa» eskatzea izan zela kalera atera zituen helburua. Harrezkero, aldatuz joan dira aldarrikapenak, baita kolektiboak lortu nahi izan dituen helburuak ere. Bidea beti elkarrekin egin dela azpimarratu dute. «Zisheteropatriarkatuari aurre egiteko, batasuna behar dugu, baina ulertu behar dugu guztiok ez dugula era berean sufritzen. Beste zapalketa ardatz batzuek ere zeharkatzen gaituzte: arrazakeria, kapitalismoa eta kapazitismoa zapaltzen gaituzten edo boterea ematen diguten gizarte egiturak dira». Horregatik, gogoeta eskatu dute kolektibo barruan ere, azter dezan zer botere harreman dauden, eta nortzuk diren ikusgarri. «Andre lesbiana, bisexual eta transexualak ikusezinak dira».\nBi azterketa abendurako\nEusko Legebiltzarrak Jaurlaritzari eskatu dio aztertzeko nola dagoen Arabako, Bizkaiko eta Gipuzkoako LGTBI kolektiboa. Irailetik aurrera, sei hilabeteko epea izango du kolektiboko kideek dituzten eskubide urraketak identifikatzeko. Diagnostikotik abiatuta osatu beharko du Berdinduz zerbitzuaren plangintza berria.\nGipuzkoako Diputazioak ere gisa bereko ikerketa bat egingo du herrialdean, Gehitu elkarteak lagunduta. Datozen asteetan, kolektiboko kideek inkesta bati erantzun ahal izango diote Internetez. Era berean, kolektiboko elbarrien, etorkinen eta beste talde baztertu batzuen artean nabarmenak diren hogei lagun elkarrizketatuko dituzte, sakonago ezagutzeko. Urte bukaerarako eduki nahi dute prest.


Metodologia eta ebaluazioa - UPV/EHU\nSistema Informatiko Aurreratuak Unibertsitate Masterra/\nMetodologia eta ebaluazioa/\nMasterreko irakasgai guztiek 3 kredituko iraupena dute, eta metodologia batez ere praktikoa da. Alde batetik, esposizio atala izango da eskola magistralen bidez, eta, bestetik, ikasleak laborategi gidatu eta libreetan parte hartuko du, bai eta bibliografiaren eta tresnen azterketetan eta egindako lana azaldu eta eztabaidatzeko mintegietan ere.\nHala ere, irakasgai bakoitzaren deskribapena begiratzea aholkatzen da kasu bakoitzean aplikagarria den metodologia zehatzaren berri izateko.\nNabarmendu behar da Master Amaierako Lana ikasle bakoitzak, aukeratutako curriculum lerroaren garapenean, lortutako ezagutzen ezarpen praktiko eta indibiduala dela. Lan hori egiteko ikasleari tutore edo zuzendari bat izendatuko zaio, eta honek banakako laguntza emango dio.\nIkasleen ebaluazioa irakasgai bakoitzaren araberakoa izango da. Hala ere, gehienetan honako irizpide bateratu hauek jarraituko dira:\naurreikusitako saioetara erregulartasunez eta jarraian joatea; mintegietan, laborategiko praktiketan eta ikasgelakoetan aktiboki parte hartzea; programako praktikak eta horien memoria egitea; ikerlan bibliografikoa eta horren ahozko azalpena egitea.\nNolanahi ere, eta bateraezintasunak gerta daitezkeenez, irakasgai bakoitzaren ebaluazio mekanismoa irakasleari edo masterraren arduradunei galdetzea gomendatzen da.


“Harresia” lan-proiektua Itzuli\nGaiak: Nortasun eta aniztasun kulturala, Demokrazia eta parte hartzea , Bakea eta liskarra\nOxfam Intermón-en Munduak elkarlotuz 2017-ko “Mugarik gabeko eskubideak” proposamenean kokatu da esperientzia hori, gure ikasleen gaitasunari egokitutako ibilbidea izan delarik, bizitza hobe eta duinago bat izateko, jatorriko herrialdea nahitaez utzi behar izan duten pertsona askoren errealitatea gertutik erakusteko. Munduak elkarlotuz plataformako proiektu-metodologiaz eta materialez baliatuz, bigarren hiruhilekoan gorpuztu dugu geure lan osoa.Bizitzeko beharrezkoak ditugunak seinalatzea izan dugu abiagunea, baina premia horiek kasu denetan berdinak ez direla ikusi dugu. Orduan aztertu dugu nolakoak garen, elkarrekin konparatuta, zertan garen berdinak eta zertan bereizten garen, eta berdintasun eta desberdintasunekin zer gertatzen den. Harresiak zer diren eta zertarako balio duten ikasi dugu: izaera, itxura, tamaina eta material askotakoak izan daitezkeela ikusi dugu.\nEsperientzia honetan Herritargo Globalerako Hezkuntzako (HGH) edukiak aplikatu dira Gironako Santa Eugenia Bigarren Hezkuntzako Institutuko harrera-ikasgeletan. Harrera-ikasgelak, ikasle etorkinen harrera linguistikoa bideratzeko baliabidetzat soilik hartzen badira ere, HGHrako proposamenak gauzatzeko...... [+]\nGlobal express-ek herritargo globala garatzearen alde eginiko ekarpena: estudio pilotua\nArtikulu honetan, herritargora begirako heziketa-proposamen baten ebaluazio esperientzia aurkeztuko dugu: Interm?n Oxfam gobernuz kanpoko erakundeak bigarren hezkuntzako ikasleei zuzentzen dien Global express izeneko baliabide pedagogikoa, hain zuzen. Sei ataletan egituratu dugu diskurtsoa:...... [+]


Irekia Eusko Jaurlaritza - Gobierno Vasco :: Guztira 4.498 pertsonak eman dute izena Ertzaintzaren 28. Promoziorako hautaketa-prozesuan\nGuztira 4.498 pertsonak eman dute izena…\nLehenengo probak datorren otsailaren 23an egingo dira Bilbao Exhibition Centerren\nVitoria-Gasteiz, 2019ko otsailak 1\nGuztira 4.498 pertsonak, 3.254 gizonezkok eta 1.244 emakumezkok, eman dute izena Ertzaintzaren 28. Promoziorako hautaketa-prozesuan parte hartzeko. Eskaintzen diren 500 plazetako bat lortzeko aukera izateko izena emateko epea abenduaren 19an zabaldu zen, deialdia EHAAn argitaratu ondoren, eta joan den ostegunean, urtarrilaren 31n, amaitu zen. Hautaprobei datorren otsailaren 23an ekingo zaie. Egun horretan deituko dira izangaiak Barakaldoko Bilbao Exhibition Centerren egingo diren lehenengo azterketarako.\nGuztira bi sexuetako 4.498 gaztek egin dute Ertzaintzaren 28. Promoziorako hautaketa-prozesuan parte hartzeko eskaera. Izena eman duten horietatik 3.254 gizonezkoak dira (% 72,45) eta 3.254 emakumezkoak (% 27,65 %).\nIzena eman duten gehienak Bizkaikoak dira (% 58,6 %), ondoren Gipuzkoakoak (% 21,3) eta Arabakoak (% 14,4), eta gainerakoak beste lurralde batzuetakoak, bereziki Burgos, Kantabria, Nafarroa, Errioxa eta Madrilgoak.\nEuskara jakiteari dagokionez, eta egiaztatzeko azterketa egitea aukeratuko dutenen zifrak osatzea falta bada ere, onartutakoen % 55,5 inguruk dute egiaztatuta euskararen jakite-mailaren bat.\nBehin izena emateko epea amaituta, Polizia eta Larrialdietako Euskal Akademiak datozen egunotan argitaratu beharko ditu azkenean hautaketa-prozesuan parte hartuko dutenen behin-behineko eta behin betiko zerrendak.\nLehenengo probak datorren otsailaren 23an BECen.\nHautaproben prozesuari datorren otsailaren 23an, goizeko zortziak eta laurdenean, ekingo zaio Barakaldoko BECen. Izangaiei lehenengo probarako deia egingo zaie. Ariketa Euskal Autonomia Erkidegoko hizkuntza ofizialetako edozeinetan egin ahal izango da.\nLehiaketa-fasean meritutzat baloratuko dira titulazio eta diploma ofizialak, baita beste hizkuntza batzuk jakitea ere (adibidez, ingelesa, frantsesa eta alemana).\nEuskararen ezagutza gehienez 55 punturekin baloratuko da Europako Kontseiluak onartutako Hizkuntzetarako Erreferentziazko Europako Esparru Komuneko B-2 maila edo hortik gorakoa egiaztatuta dutenen kasuan, eta 20 punturekin B-1 mailakoen kasuan. Euskararen jakite-maila egiaztatzeko, borondatezko proba bat edo gehiago egingo da. Titulazio baliokideak dituztenei puntuak esleituko zaizkie, aurreko atalean aurreikusitako proba edo probak egin beharrik gabe.\nSarbide-proba guztiak gainditzen dituztenak Polizia eta Larrialdietako Euskal Akademiako prestakuntza-ikastaroan sartuko dira eta, hura gainditu ondoren, praktikaldia hasiko dute unitateetan, dagozkion jarduera-arloen arabera egokienak suertatzen diren zentroetan edo egoitzetan, Ertzaintzaren barruan haien prestakuntza integrala lortzen saiatzeko.


Gazteluko geletan, notak saltoka – UEU365\nPentagrametatik burmuinetara. Horrela salto egiten dute notek instrumentu, bafle edo kaskoetatik gure barrura, eta salto horrek ematen die ahalmena malkoak, irribarreak, haserreak edo pozak sortzeko. Indar handiko tresna da musika, eta garrantzitsua da txikitatik lantzea. Horregatik, musika hezkuntza lantzeko aukera edukiko dute ikasleek gaur eta bihar UEUko “Musika-hezkuntzarako baliabide tekniko eta espresiboak” ikastaroan, Baionan.\nJurdana Otxoa Lopez de Etxezarreta izango da Baionako gazteluko orkestrako zuzendaria, ikastaroko irakaslea. Otxoa Bibolinean lizentziatua da, eta bibolin, hezkuntza musikal eta musika mugimenduko irakaslea da musika eskoletan.\nOtxoak adierazi duenez, ikastaroaren helburua berak ikasitakoa “besteei islatzea” da. “Musika gelan erabilgarriak zaizkidan baliabideak konpartitzea da helburua, baita denon arteko ideiak partekatzea ere”, azaldu du. Musika hezkuntza “dinamikoagoa” landuko dute “talde lana bultzatu”.\nIkastaroa praktikoa izango dela azaldu du irakasleak. Erritmo ariketak adibidez “talde jolas eta gorputz perkusioaren bidez” jorratuko dituzte. Entzumena lantzeko, ostera, “instrumentuen bereizketarekin” jolas egingo dute. Mugimendua “dantzetan eta orokorrean mugimenduzko jolasetan” landuko dute. Bestetik, orff instrumentuak “jolas eta kantak sortzeko” erabiliko dituzte ikastaroan.\nHezkuntza ofizialean musika “gehiago” landu beharko litzatekeela uste du Otxoak. “Komunikatzeko ahalmen handia duen hizkuntza dela iruditzen zait”, dio. Musika hizkuntzaren bitartez beste hizkuntzak ikas ditzakegula azaldu du. “Gainera gure kultura musikala izan da beti eta hori mantentzea garrantzitsua dela iruditzen zait”, azpimarratu du.\nMusika “komunikatzeko beste modu bat” den momentutik, txikitatik lantzea “onuragarria” dela dio ikastaroaren arduradunak. Musikarekin haurrak “ikasi eta gozatu” egiten duela azaldu du. “Txikitan jolas moduan bizi dugu musika, eta era berean, egoera hunkigarriak eta aldarteak eragiteko gaitasuna dauka”, azaldu du.\nMusika “arlo guztietan erabilgarria” izan daitekeela azaldu du irakasleak, eta beste batzuen artean pertzepzioa, memoria edo komunikatzeko ahalmena garatzeko balio dezakeela. “Musika unibertsala da eta onura dakar beti”, dio Otxoak.


Berri Txarrak-en azken kontzerturako bi sarrera bikoitzen irabazleak\nGaurkoan, Berri Txarrak taldearen azken kontzerturako bi sarrera bikoitz zozkatu ditugu KORRIKA Laguntzaileen artean, eta bi laguni egokitu zaie euskal talde maitatuaren musikaz gozatzeko aukera paregabea.\nHauexek dira irabazleak:\nAitziber Chueca Galarza (Urdiain, Nafarroa).\nJon Iñaki Carnicero Urra (Portugalete, Bizkaia).\n"Txillardegi: batasunaren pentsalaria" liburua, 13 euroan Laguntzaileentzat\nKorrika Laguntzaileek deskontu berezia daukate “Txillardegi: batasunaren pentsalaria” liburua erosteko. Hala, Antiguako hizkuntzalariaren biografia 13 euroan erosteko aukera izango dute.\nAEK-k eta Jakin aldizkariak elkarlanean argitaratutako liburu hau “Dabilen pentsamendua” bildumako lehenengo alea da, eta Miren Rubio kazetariak idatzia da. Sinopsia hemen dago irakurgai.\n“Txillardegi: batasunaren pentsalaria” salgai dago hiriburuetako Korrika Dendetan, baita Gasteizko euskaltegietan ere.\nZozketa: Berri Txarrak-en azken kontzerturako bi sarrera bikoitz Laguntzaileentzat\nAdi! Zozketa berezi batekin gatoz!\nBerri Txarrak taldearen azken kontzerturako bi sarrera bikoitz dauzkagu, Korrika Laguntzaileen artean zozketatzeko!\nParte hartu nahi baduzu, egin zaitez Laguntzaile martxoaren 22a baino lehen AEKren euskaltegietan eta lotura honetan. Eta dagoeneko laguntzailea bazara, zorionak! Ezer egin beharrik gabe hartuko duzu parte zozketan.\nMartxoaren 22an emango dugu irabazleen berri orrialde honetan bertan. Klika!\nOhar garrantzitsua: Laguntzaile izateko Paypal bidez ordaintzen baduzue, ziurtatu posta-helbidea sartuta duzuela zuen kontuaren konfigurazioan.\nKorrika Laguntzaileen buletina 2\nKorrika Laguntzaileen bigarren buletina prest da! Ikusi hemen, berri honetan, erantsitako fitxategian!\n21. KORRIKARAko petoak, jada eskuragarri KORRIKA LAGUNTZAILEentzat\n21. KORRIKAREN petoak salgai jarriko ditugu laster (otsailaren 25etik aurrera, zehazki), baina KORRIKA LAGUNTZAILEA izateak abantailak dakartza. Izan ere, haiek aste honetan bertan eskuratzeko aukera izango dute!\nBeraz, KORRIKA LAGUNTZAILEA bazara, aste honetan AEK-ko euskaltegiren batera hurrera zaitez zure laguntzaile txartelarekin, eta 21. KORRIKArako zure petoa erosi.


DONE PEDRO SARI NAGUSIA OSPATUKO DA BERRIZ ERE IRUNEN : KIROLETIK\nAtzo, ekainak 21, Done Pedro Sari Nagusiaren aurkezpena egin zen Irunes Txirrindularitza Taldeko egoitzan. Bi urteren ondoren, berriz ere antolatzea lortu dute Euskadiko Txirrindularitza Federazioarekin batera eta Irungo Udalaren laguntzarekin. 101. edizioa izango da aurtengoa eta zenbait berrikuntza izango ditu bere ibilbidean, Edurne Izagirre Irunes Txirrindularitza Taldeko lehendakariak, Borja Olazabal Irungo Udaleko zinegotziak eta Jorge Garcia Euskadiko Txirrindulariza Federazioko kideak argitu zuten moduan.\nEuskaldun Txapelketa bukatuta, Lehendakari Txapelketari hasiera emango diote Euskal Herriko txirrindularitzan. Lehia honetako lehen lasterketa Irunen ospatuko den Done Pedro Sari Nagusia izango da, hain zuzen ere. Estatuko egun bakarreko lasterketarik zaharrena da hau eta aurtengoa 101. edizioa izango da. Ekainak 29rako antolatuko dute, urtero bezala, San Pedro egunerako, San Pedro eta San Martzial jaien barruan kokatzen den ekitaldia baita. 128,8 kilometro izango ditu guztira eta Irunen hasiko da, San Martzial mendatean amaitzeko.\nHain zuzen ere, hori izango da aurtengo edizioaren berrikuntzetako bat, ibilbidea. Nafarrora sartzeko izan dituen arazoak direla medio, Gipuzkoan ospatuko da osorik lasterketa. Zirkuito bat izango da eta sei aldiz igaroko dira txirrindulariak Oiartzundik eta Olaberriatik. Irungo auzo hau azken aldiz zeharkatu ondoren, tropelak Ingelesaren gaztelua igoko du eta handik, San Martzial mendatea gainditu beharko du bertan amaitzeko.\nLasterketa gogorra izango dela aurreratu zuen Jorge Garcia Euskadiko Txirrindularitza Federazioko kideak, batez ere azken igoera horiek, lasterketa erabakiko dutenak ziurrenik. Gainera, aurtengo edizioa berezia izango da, eskualdearentzat eta Irunes Taldearentzat ere. Izan ere, Edurne Izagirre lehendakariak aipatu zuen moduan, Irungo eta Hondarribiako lau txirrindulari izango dira bertan parte hartzen: Haimar Etxeberria (Caja Rural), Haritz Sein (Eibar Txirrindularitza Taldea) eta Mikel Bermejo (Eibar Txirrindularitza Taldea) eta Hondarribiako Beñat Emazabel (Construcciones Qoda).\nGoizeko 9:00etan emango zaio hasiera lasterketari, Kolon Pasealekuan eta helmuga 12:15erako dago aurreikusita.


Anemia - Kontuan izan beharreko beste sintoma batzuk | Bezzia\nSusana godoy | 14/05/2022 14:00 | Gaixotasun\nEgia da hori anemia pentsatzen dugunean nekearekin edo nekearekin erlazionatzen dugu. Baina ziur aski badakizu badaudela kontuan hartu beharreko beste sintoma sorta bat. Beraz, ez dago zerrendatzea bezalakorik, agian gutxiago direlako baina hala ere, kontuan hartu behar ditugu beste arrazoi batzuetan pentsatuz beldurtu aurretik.\nAnemia odoleko nahaste ohikoenetako bat da, zeinetan globulu gorriak ez baitira nahikoa oxigenoa eramateko. Horregatik, nekea da kontuan hartzen dugun lehenengo sintoma bat. Baina gehiago daude eta, noski, garrantzitsuak ere badira. Ezagutu ezazu kontuan hartu beharreko guztiak!\n1 Azala ohi baino zurbilagoa\n2 Izotz irrika anemiaren sintoma izan daiteke\n3 Hankarik gabeko hanken sindromea\n4 Nahasmena edo arintasuna\n5 Esku eta oinak hotzak anemiaren sintoma izan daitezke\nAzala ohi baino zurbilagoa\nArgi dago nekatuta gaudenean edo ezer egiteko gogorik ez dugunean hori ere islatu daitekeela gure aurpegian. Hori dela eta, gure gorputzean modu guztiz zuzenean funtzionatzen ez duen zerbait dagoenean, aterako da. Horregatik, kasu honetan, anemia susmagarri ere sor diezagukeen sintoma bat ohi baino azal zurbilagoa da. Batez ere, begien inguruan nabarituko da, han azala sentikorragoa baita eta betiko kolorea izateari utziko dio. Begiratuta konturatuko zara zerbait gertatzen ari dela. Jakina, odol-azterketa bat bezalakorik ez jakiteko.\nIzotz irrika anemiaren sintoma izan daiteke\nPentsatuz gero, gogoak ez dira beti gauza gozoak edo gaziak bideratzen. Askotarikoenak izan daitezke, kasu honetan badirudi arau hori betetzen dela. Egia da ez dela beti gertatzen den sintoma bat, baina kontuan hartu behar da. Momenturen batean hozkailura igotzeko gogoa baduzu baina izozkailura izotza bila joateko, zure gorputzean zerbait gerta daitekeen adierazle ere bada. Arrazoia ez da ondo ezagutzen, baina anemiarekin lotuta dago. Modu berean, zikinkeria jateko gogoa ager daitekeen beste bat dela ere esaten da. Sinestezina baina egia!\nHankarik gabeko hanken sindromea\nEgia da sindromea berari buruz pentsatzen badugu, ez dagoela erantzun argirik zergatik agertzen den. Uste da dopamina ez dagoelako orekatua eta, beraz, muskuluak ezin direlako kontrolatu. Egia da jende askori eragiten dion arazoa dela. Baina kasu horretan apur bat ezberdina da. Arazo hau ez baduzu, baina bai agertzen da eta sentsazio arraroak nabaritzen ditu hanketan, mugitu behar izateko gogoarekin, orduan aipa dezakegu anemia zure bizitzan sartu dela. Hau burdina falta zaizulako. Baina berriro azpimarratzen dugu ez dagoela zure medikuarengana analisi bat egitera joatea bezalakorik.\nNahasmena edo arintasuna\nSentsazio deserosoa da noski, baina beste gaitz batzuetan pentsatu baino lehen, anemia ere izan daitekeela esan behar dugu. -tik ere eratorria da B12 edo C bitamina bezalako bitaminak eta baita azido folikoa ere. Izendatu dugun lehenengoa beharrezkoa da nerbio sistema askoz osasuntsuagoa izateko. Beraz, bitamina mota hau ez badugu, orduan kontzentratzeko eta gogoratzeko gaitasun murriztua izango dugu.\nEsku eta oinak hotzak anemiaren sintoma izan daitezke\nBeste sintoma posible bat da beti eskuak eta oinak hotzak. Noski, ez gaitu beti anemiaz hitz egitera eramango, baina kontuan hartu behar dugu. Globulu gorri gutxiago egongo direnez, hauek beharrezkoak izango dira gorputzeko zeregin garrantzitsuak burutzeko eta horrela hartzen ez diren beste batzuk alde batera utziko dituzte. Hori dela eta, ez dira eskuetara edo oinetara iritsiko, beti hotza egongo baita.\nArtikuluaren bide osoa: Bezzia » Osasun » Gaixotasun » Anemia: kontuan izan behar dituzun beste sintoma batzuk\nNola irakatsi haurra kopa batetik edaten


Ecole Immaculée Conception Ayherre de Ayherre - Pim eta Pom, cinéma en Euskara\nFilm proposé aux élèves de maternelle CP avec l'association Uda Leku\nPim eta Pom etxe-katu bihurriak dira. Egun batean, beren jabearen bi ilobak, Tracey eta Stacy, bisitan etortzen dira eta katuak parkera eramateko baimena eskatzen dute. Baina neskatila maltzurrek benetan nahi dutena katuak lapurtu eta beraiekin beste hiri batera eramatea da.\nPim eta Pom-ek alde egiten dute baina laster ikasiko dute ez direla gai kalean bizitzeko. Kale-katuen lagunak egiten direnean Pim eta Pom-en laguntasuna kili-kolo jartzen da, jabe gajoa bere katutxoak bilatzen saiatzen den bitartean.\nGai izango ote dira berriro elkartzeko? Eta hau lortzeko kale katuen laguntza izango al dute gure protagonistek?


Donostia 2016 | Euskara 'erabiltzea' egotzi dio Muñozek Izagirreri\nEuskara 'beretzat erabiltzea' egotzi dio Eusko Jaurlaritzak Izagirreri\nAgentziak - Erredakzioa\nHizkuntza gutxituen inguruko goi bilera Kontseiluak zuzen dezan “zapalgailua erabiltzea” egotzi dio Joxean Muñoz Kultura sailburuordeak Juan Karlos Izagirre Donostiako alkateari.\nJoxean Muñoz Eusko Jaurlaritzako Kultura sailburuordeak Donostia 2016 Kulturaren Europako Hiriburutzaren “alde” lan egiteko eskatu dio Juan Karlos Izagirre Donostiako alkate eta Donostia 2016ko patronatuaren presidenteari. “Bere gizarte segmentuarentzat bakarrik” lan egiteari uztea ere eskatu dio, eta hizkuntza gutxituen inguruko goi bilera Kontseiluari esleituta euskara “beretzat erabiltzea” egotzi dio.\nDonostian emandako prentsaurreko batean, Eusko Jaurlaritza ekimena Kontseiluak abiatzearen aurka egonda ere “hedabideen aurrean gordetzen ari zen diskrezioa” haustea erabaki duela azaldu du Muñozek.\nMuñozen hitzetan, Eusko Jaurlaritzaren “babes osoa” du DSS2016k eta haren zuzendaritzak, proiektua “arrakastaren bidean oso toki sendoan jarri eta aurrerapauso handiak ematen ari baita”. Hala ere, Izagirreren kudeaketarekin “kritiko” agertu da, eta, batik bat hizkuntza aniztasunaren inguruan, “oso txarto” egin duela leporatu dio. Kontseiluaren aldeko erabakia “inposizioa” izan da, Muñozen aburuz.\nMuñozek esan duenez, Donostiako alkateak “zapalgailua erabili du”, eta ez du “inolako akordio edo adostasunik” bilatu. Espainiako Kultura Ministerioak auzitara jo du goi bilera egiteko Kontseiluarekin sinatutako hitzarmena salatzeko.\nBestalde, abenduan, Fundazioaren aurrekontuak onartzeko garaian, Eusko Jaurlaritzak proposamen “bideragarria” egin zion Izagirreri, hizkuntza gutxituen goi bileran erakundeek, Etxepare Institutuak eta beste elkarte batzuek ere parte hartzeko, baina Donostiako alkatearen aldetik “ez da akordiorik bilatzeko saiakerarik egon”.\nAzkenik, Pablo Berastegui Donostia 2016ko zuzendari nagusiaren paperari dagokionez, Kontseiluaren gaineko erabakia “inposatuta” jaso zuela esan du Muñozek, eta asteartean hizkuntza gutxituei buruzko goi bilera aurkezteko prentsaurrekoan “lehen ilaran” egoteko “presionatu” egin dutela gaineratu du.


Erretratu ibiltariak, herrien oroimena bizirik mantentzeko proiektua\nBartzelonan hamabost urte bizi ondoren, hiriaren kaosetik ihes egin dute bere ametsa errealitate bihurtzeko: estudio ibiltari bat sortzea\nGipuzkoako herri batzuk bisitatuko dituzte bertako herritarrei erretratuak atera nahian, artxibo bat osatzeko\n“Retrato Nomada: Gipuzkoa”, Gipuzkoako Foru Aldundiaren META! Diru laguntza eskuratzeko aurkeztu ziren proiektuen artean aukeratu izan da\n01/10/2019 - 19:58h\nEli eta Carlos argazkilariak dira. Bartzelonan hamabost urte bizi ondoren, hiriaren kaosetik ihes egin dute bere ametsa errealitate bihurtzeko: estudio ibiltari bat sortzea. Hala, 1982. urteko autokarabana batean Europako hainbat herrialde bisitatu dituzte eta argazki estudio ibiltari bihurtu duten autokarabanaz herriz-herri ibili dira erretratuak atera eta bertan bizi diren lagunen istorioak ezagutuz.\nOrain, Euskal Herrira bueltatu dira erronka bat burutzeko: "Retrato Nómada: Gipuzkoa". Hau da, Gipuzkoako herri batzuk bisitatuko dituzte bertako herritarrei erretratuak atera nahian, artxibo bat osatzeko. “Retrato Nomada: Gipuzkoa”, Gipuzkoako Foru Aldundiaren META! Diru laguntza eskuratzeko aurkeztu ziren proiektuen artean aukeratu izan da. Horren haritik eta proiektua burutu ahal izateko, Nomad Studio Art Elkarte Kulturalak diru bilketa kanpaina bat jarri du abian.\n"Oso polita da jende asko ezagutzen dugulako. Argazkiak ateratzen dizkiegu eta edizioan parte hartu dezakete. Badaude pertsona batzuk hunkitzen direnak. 1900. urtean bazeuden argazkilari eta estudio ibiltariak, azoketan argazkiak prezio ekonomikoago batean egiten eta saltzen zituztenak. Hori berreskuratu nahi dugu", adierazi dute Eli Garmendiak eta Carlos Pericasek.\nErretratuak egin ondoren kopia bat ematen dizkiete herritar bakoitzari. Aktibitatea bukatzen dutenean, herri bakoitzeko Udalari ateratako argazki guztien kopiak emango dizkiete, momentu honetan herrian bizi diren pertsonen artxibo bat osatzeko. Guztira, 10 herri bisitatuko dituzte, eta bere errekorra 120 pertsona egun batean fotografiatzea izan da, Tolosan, izan ere. Hau dana helburu bakarrarekin: "Herrien nortasuna partekatzea, oroimena bizirik mantentzeko".


Egun batzuk igaro ondoren gure berri amaitzeko behar dugu hack tresna. Swagbucks Hack puntuak Generator Hemen da, eta awesome. Free to download and one of the best hacking tools created by our taldea.\nWith Swagbucks Hack puntuak Generator erraz gehi dezakezu mugagabea Puntuak zure SwagBucks kontu klik gutxi askeko minutu gutxi in . Guztiak egin behar duzun da deskargatu and install Swagbucks Hack Points Generator . Ondoren exekutatu software eta idatzi zure kontu izena. Seleect nahi diren puntuak behar duzun zenbatekoa . Zure kontuan ziur egoteko ez da debekatu nahi baduzu ez ahaztu egin erabiltzailearen proxy box egiaztatzeko. Hau izan dituzun 100 % undetectable eta segurua. Orain egin klik botoi sortzen eta utzi software egiten du bere lana. Izango hartu 5-10 minutu bete beharreko. amaitu ondoren kontua you egiaztatu dezakezu. Swagbucks Hack puntuak Generator doan deskargatu daiteke deskargatu botoia klikatzen behetik arabera. Tresna hau erabil daiteke hainbat aldiz kontu bat baino gehiago. Ondo pasa\nDeskargatu Swagbucks Hack puntuak Generator\nInstalatu eta exekutatu\nIdatzi Swag izena\nIdatzi nahi puntu kopuru\nCheck erabiltzaile Proxy box\nKlikatu sortu botoia\namaitu ondoren egiaztatu zure kontua\nFast eta erabiltzeko Erraza


Sarrera sartu herentzia hil ondoren intestate. Prozedura onartzea herentzia. Datak, dokumentuak\nSarrera sartu herentzia hil ondoren intestate — prozesu bat emateko gai da askoz arazoak. Berarekin aurpegiak praktikan, herritar askok. Pertsona guztiek bizi dute beren aberastasuna eta hura gainditu behar da horiek edo beste pertsona. Hala nola, arduragabekeria etorkizunean ekarri ahal arazoak oinordekoek. Nola lortu kokapena jabetza. Duten eskubidea da. Zer denek jakin behar potentziala oinordekoa. Ondoren jorratzen errusiako legeria, herritarren konpontzeko gai izango auzi guztiak gabe egingo probate. Errusia — herrialde bat, non, herentzia guraso eta hirugarren borrokan ari dira urtero. Hau da, zergatik herentzia gabe itun oro har, paper garrantzitsua jokatzen du. Buruz mundu guztiak izan behar du. Oro har, hainbat aukera daude, jabetza transferentzia arabera herentzia, Errusia. Hots: lehen kasuan, herritarren doa notario. Herentzia, pertsona bakoitzaren jabea dela uste du merezi, eta ematen da diskrezioa hautagai. Beste hitzak, zehaztu behar duzu bat izango da, eta nork zer heriotzaren ondoren. Oinordekoek dira gizabanako — eta gurasoak, eta ezezagunekin. Baina gehiago eztabaidak eta arazoak ematen dio sarrera herentzia hil ondoren intestate. Zer dira prozesuaren ezaugarriak hartu behar dira kontuan. Adibidez, nork behar du aurre etorkizunean. Hori bereziki egia da herritarrek duten, ez dira gehiegi errespetatzen bere familiarekin batera. Gauza da noiz inheriting hirugarren intestate ezin erreklamazioa jabetza hildakoaren. Legearen arabera, banaketa ondasunak egiten da gurasoen arteko hildakoaren. Hori dela eta, gatazkak eta ondarea gaiak konpondu egingo da familiaren barruan. Ere egin beharko duzu, kontuan hartu behar da ez direla hain-izeneko herentzia guztiak Errusian. Herritarrek egingo eskariaren ondaretzat ordena lehentasuna. Hemen, jokatu duen papera familia loturak. Gehienak hildako pertsona, handiagoa aukerak herentzia. Sarrera sartu herentzia hil ondoren intestate — prozesua ez da zaila dirudi. Baina bada bakarrik familia ez dago benetako gatazka. Kontrako kasuan, oinordekoek, zalantzarik gabe, izango komunikatu nahi auzitegi zatiketa jabetza. Dagoeneko aipatu bezala, arabera, ondarea ekintza da bidali aldi berean. Lehen jabetza ahal izateko: Bada hildakoaren ez du emaztea senarra eta bere seme-alabak, herentzia da, batez ere, eskaini gurasoei. Kontrako kasuan, jabetza ematen da, seme-alabak eta ezkontideen. Eta badute ukatzen du — gurasoek hildakoaren. Kasu honetan, umeak dira, halaber, legezko oinordekoek lehen etapa. Jabetza da, halaber artean banatzen guztiak contenders. Arau orokor gisa, lehen txandan, oinordekoek ez normalean iristeko. Baina badira salbuespenak. Hori dela eta, Errusia badira hainbat maila lehentasuna herentzia. Zein. Sarrera sartu herentzia hil ondoren segida ab intestato hildakoaren, jaso ahal izango duzu, ez bakarrik gurasoak, seme-alabak, eta bigarren erdia, baina, halaber, beste gurasoak. Bada pertsona horiek ez dute pertsona bat (edo dute uko beren akzioak), jabetza eskainiko dira beste odol senide. Eta guraso horiek daude. Kasu honetan, jabetza eskaintzen da izeba, osaba, grand-aita, aiton-amak, handi-aiton-seme-alabak, handi-aitonak eta ama, berriro ere, osaba eta izebak, eta ilobak. Soilik ondoren, horiek izan erreklamazioa herentzia: herritar Bat hil zen menpeko. Kasu honetan, pertsona horiek ere lor daiteke, beren kuota herentzia, baina, azkenik, azken finean, guraso horiek. Praktikan, pertsona arduratzen dira, oso gutxitan gisa jarduteko legezko oinordekoek.\nErrusian, gai horiek kudeatzen diren arabera notario. Herentzia egiten da bakarrik, bere presentzia. Errekurtsoa da posible baimendutako pertsona, Egoera eta sektore pribatuan. Gauza nagusia hori lortu ahal izateko bere kuota herentzia (ondarea, eta hura gabe), posible da, notario publiko baten bidez. Nola buruzko informazio gehiago lortzeko, jarduteko izango da eztabaidatu azpitik. Garrantzitsua da arreta jartzea distantzia aplikazio herentzia. Denbora mugak ezarri Egoera, eta oraindik gutxiago, denbora-tarte batean beren eskubideak aldarrikatzeko. Bestela, huts bat bezala funtzionatu oinordekoa. Erabakitzeko herentzia jabetza ematen da sei hilabete. Hau epea murriztu ahal izango da, baina bada bakarrik, herritarrak gai izango dela frogatu behar zuen, ez itzultzeko notario aurretik arrazoi ona. Garai hartan joko behar izango bat idazteko baimena, edo uko onartu herentzia. Posible da, ez bestela — konpromisoa actos argi eta garbi erakutsi hartzea jabetza. Adibidez, hasteko dagoen zerbitzua, mantentzeko eta erantsi. Lerrokatzea hau ez da gertatzen, sarri askotan. Gertatzen den bezala, izen-ematea. Ez galtzeko ekintza izango laguntzea urratsa argibideak by step for oinordekoek. Oro har, kirurgia antzekoa da jaso eta jabetza gisa ondarea ondarea. Herritarrak ez du nahi oinordekoa izango da. Gero, ondoren, idatziz uko egingo informatzea senide hurbil zure erabakia. Eta izango dute eskatu notario, argibideak jarraituz. Edozein ñabardura garrantzitsu bat prestatzeko dokumentuak herentzia. Aita, ama edo beste edozein guraso — ez da hain garrantzitsua. Nagusia zera da, harremana herritarren izango dute, berresteko. Hau da arazo nagusia pertsonen aurrean. Batez ere, etorri da gurasoak lehengusu bat. Arau orokor gisa, dagokionez, diseinu ondare legearen arteko oinordekoek lehen etapa, prestatzeko dokumentuak, ez da arazoa. Beraz, soilik arazo hori aurre egin ahal izango du herritar — zatiketa hau jabetza. Arreta berezia ordaindu behar da akzioak ezkontideen herentzia jabetza. Senarra hildakoaren emaztea — da lehen oinordekoek ilaran. Partekatzen dute berezi bat stand printzipioak.\nLehen ezkontidea kdeko jabetza joint, eta, ondoren, — tik, aldez aurretik ezkontza. Bere gain hartzen duten herentzia bat banatzen da etxea. Izan dut emakume bat hildako seme-alabak, eta. Ondoren, jabetza banatuko — etxe bi, eta bere emaztea, aldez aurretik ematea, herentzia. Eta gainerako erdia banatzen da, seme-alabak eta emaztea berdinak partekatzen. Baita, emakumea jasoko hiru edo lau etxe. Suposatzen duten herritar bat izan elkartzea erabaki ondarea legeak. Zuen helegitea notario, erakutsi zion paketea balore beharrezkoa eta jaso ziurtagiri bat adieraziz onartzea jabetza. Zer da hurrengoa. Orain, esan bezala, erregistratu behar izango duzu, beren eskubideak. Dagokionez higiezinen (zein praktikan gertatzen gehien askotan), beharrezkoa da eskatu Rosreestr edo Enpresa Etxea. Batera oinordeko bat ekarri behar da haiekin: truke horiek akzio jaulkiko dira, eskatzaileak adierazpen bat hitz egiten den onarpen eskaera. Ondoren — egun, jaso ahal izango duzu, dokumentu berriak. Halaber, adierazi behar da ez dela bakarrik jabetza da heredatu, baina baita betebeharrak. Adibidez, zorra. Hemendik aurrera, argi dago, herentzia bat gabe izango da. Oro har, eragiketa hau ez da ezberdina ondarea arabera itun. Jakin bat prestatzeko, herritarrek arazorik gabe lortzeko gai izango bere share jabetza\nGeneva - Annunci e piccoli annunci gratuiti: comprare e vendere


Moderatzen: Miguel Ferrer (Sharing España)\nElkarlan-ekonomia joera edo boladako fenomenoa baino zerbait gehiago bihurtu da eta indarrez sartu da. Jeremy Rifkin ekonomialariak, esaterako, ekonomia-paradigma berri gisa jotzen du, Time aldizkariak mundua aldatuko duten 10 ideietako bat bezala ikusten du elkarlan-ekonomia eta 110.000 milioi dolar inguruko potentziala duela kalkulatzen du MITek. Eredu berri honek ekoizpena aldatzea eta modu eraginkorragoan kontsumitzea eskatzen du, negozio-ideia berritzaileei, jasangarriei eta gizartea konektatuta mantentzea eskatzen dutenei esker.\nHori dela-eta, EEC15ek elkarlan-ekonomiari buruzko gune bat izango du, nazioartean ezagunak diren ordezkariekin. Gainera, hainbat gaiei buruz eztabaidatzeko aukera izango dugu adituekin eta enpresa-ordezkariekin: araudiekin eta politika publikoekin lotutako erronkak eta horien aspektuak, ekoizpen-ereduaren eraldakuntza, herritar prosumitzailea edo betiko ereduekin nola elkarbizi. Gainera, merkatuaren beharra aprobetxatzen jakin duten startup demo espainiarrak izango ditugu. Enpresa horiek balio erantsi bat eskaintzen dute elkarlanezkoa eta disruptiboa den zerbitzu batekin.\nElia Ferrer Travék eBay teknologia-enpresaren Frantziako egoitzan eman zituen bere karrera profesionalaren lehen urratsak, eta handik gutxira enpresa bereko Londresko bulegoetara joan zen, Frantzia, Espainia eta Portugalgo Gobernu-harremanetarako saileko bazkide gisa.\nTeknologia berrien zale amorratu hau eta horiek hirietako mugikortasuna hobetzeko funtsezko papera betetzen dutela sinetsita, Ferrer Uber enpresan hasi zen lanean 2014ko maiatzean, EMEA (Europa, Ekialde Hurbila eta Afrika) eremuko enpresa kudeatzeaz arduratzen den taldean.\nGaur egun, Europa hegoaldeko (Portugal, Espainia, Italia eta Grezia) Araudi-gaietarako arduradun-postua betetzen du Ferrerrek Uber enpresan. Zuzenbidean lizentziadun hau lankidetza-ekonomiaren araudiari buruz arituko da European Ecommerce Conference 2015 jardunaldian.\nAmovens, Espainian lankidetza-ekonomian aitzindaria den enpresa, 2009an sortu zuen Diego Hidalgo Demeusois jaunak. Spacebee enpresaren sortzaileetako bat eta Civiclub edo Valiryo gisako beste startup batzuen kolaboratzaile ere bada.\nEkonomian, Politikan eta Filosofian lizentziatua da eta masterra du nazioarteko harremanetan, Science Po-n, eta soziologian, Cambridgeko Unibertsitatean. Unibertsitate horretan, Facebook sare sozialak dituen eragin soziologikoak ikertu zituen. Clinton presidentearen kanpo-politikarako laguntzaile ere izan da New Yorken duen fundazioan. Mago profesionala da eta gaztelania, frantsesa, ingelesa, italiera eta alemana hitz egiten ditu.\nICAI enpresako ingeniari industriala eta executive MBA Enpresa-institutuan. 17 urte baino gehiago daramatza telefonia mugikorraren sektorean eta aholkulari gisa aritu da Europako eta Ekialde Hurbileko aktore nagusientzat. 2006tik aurrera, Europako hainbat Operadore mugikor birtual bultzatzen eta martxan jartzen hartu du parte, eta 2013tik aurrera, Suop Mobile enpresa zuzentzen du, bezeroek kudeatzen duten Espainiako lehen operadore mugikorra.\nEnpresen Zuzendaritzan eta Administrazioan lizentziatu zen Deustoko Unibertsitatean (La Comercial) eta, gaur egun, Financial Management masterra egiten da hantxe bertan.\nBere karrera profesionala Londresen hasi zuen Merrill Lynch enpresako analista gisa eta, 2005ean, Morgan Stanley enpresak fitxatu zuen, bere Londresko egoitzarako. Bertan, bat-egite eta erosketetan, LBOetan eta banku pribatuan espezializatu zen. 2009an, dimisioa aurkeztu eta ekintzaile gisa hasi zen Ander Michelenarekin batera. Gaur egun, Ticketbis enpresaren sortzaile eta CEO da.\nArturo Cervera Comunitae enpresaren sortzailea, presidentea eta zuzendari nagusia da. Espainian crowdlending-ean aitzindaria eta liderra den ekonomia-sektorearekin lotutako plataforma hori 2008. urtean sortu zen.\nCervera goi-mailako industria-ingeniariak finantza-ekosistemen inguruan garatu du bere karrera profesionala. Handizkako bankuaren, enpresa-bankuen eta merkataritza-bankuaren arloetako negozioak garatzen aritu da BBVAn.\nAurten, European Ecommerce Conference jardunaldiaren bederatzigarren edizioko eszenatokira igoko da, bere enpresaren ikuspegitik, lankidetza-ekonomia nolako fenomenoa den azaltzera.\nMireia Badia Grow.ly enpresaren zuzendari exekutiboa eta sortzaileetako bat da. Nazioarteko enpresa-zientzietan (E-4) graduduna da ICADEn eta DCUn (Dublin). Nahiz eta gaztea izan, 4 urteko esperientzia pilatu du mundu profesionalean eta Santander UK eta ING Direct gisako enpresetan egin du lan. Atzerrian egon zen urteetan, lankidetza-ekonomiaren garapenaz jabetu zen eta Grow.ly sortzea erabaki zuen, ETEentzako maileguen crowdlending plataforma bat, 2014ko ekainean Barrabesekin batera. Urtebete eskasean, dituen 800 erabiltzailek baino gehiagok 1 milioi euro baino gehiago mailegatu diete herrialdeko 40 enpresei.\nSareko turismo-kazetaritzak eta komunikazioak markatu dute Joseba Córtazarren ibilbide profesionala, HomeAway enpresako Espainiako eta Portugalgo komunikazio-zuzendariarena. Enpresan duen postutik, munduko oporretarako alokairuen web-taldearen kanpo- eta barne-komunikazioaren buru da profesional hau (HomeAway, Homelidays eta Toprural bezalako markekin).\nHomeAway enpresako Espainiako eta Portugalgo komunikazio-zuzendaria izan baino lehen, Cortázar Toprural orriaren Komunikazio-zuzendaria izan zen, landa-turismoari buruzko atari nagusia Europan, HomeAway talde amerikarrak erosi arte. Gainera, nazioarteko komunikazio-agentzia ospetsuetan garatu du bere karrera profesionala, hala nola Burson-Marsteller agentzian, multinazionalen komunikazio-lider gisa aritu zen.\nCortázar irakaskuntzan ere aritu da, KSchool, IAB Spain edo Salamancako Unibertsitateko irakasle-klaustroko kide izan da. European Ecommerce Conference jardunaldiaren bederatzigarren edizio honetan bere esperientziaren berri emango digu.\nLankidetza-ekonomia tradizionalki saretik kanpo mugitzen ziren sektore asko ari da iraultzen eta sektore horiek ez dute beti aprobetxatzen jakin Interneten zabalkuntzak eskain ziezazkieketen abaguneak. Óscar Pierre joera hori identifikatzen jakin duen enpresarietako bat izan da eta joera horren parte izatera eta Espainian izan duen bilakaeran parte hartzera iritsi da.\nGeorgia Tech-en ikasten ari zela lankidetza-ekonomiak erabiltzaileek kontsumitzeko zuten modua aldatzen ari zela ikusi zuen eta, Airbus enpresan 7 hilabeteko stage bat egin ostean, argi izan zuen bere enpresa sortu nahi zuela. Glovo sortu zuen, lankidetza-kontsumoko mezularitzarako aplikazio bat.\nIkasketez ingeniari aeroespaziala eta pasioz ekintzailea den Pierrek lankidetza-ekonomian oinarritutako beste enpresa batzuk ere sortu ditu, adibidez, 2014an LoveItLocal.es sortu zuen, artisautzako tokiko negozioak bultzatu nahi dituen proiektu bat. Filantropo ere badenez, 2010ean Zikkomo ere sortu zuen, Katalunia eta Malawi artean 30 umeri laguntza emateko plataforma solidarioa.\nSantander bankuko merkataritza-bankuan ia 15 urteko esperientziarekin, Rodrigo Kuri Taldearen Etorkizuneko Bankuaren buru da gaur egun. Madrilera bizitzera etorritako mexikar hau Santander bankuaren berrasmakuntza digitaleko estrategiak eta proiektuak entregatzeaz arduratzen da Berrikuntzaren Zuzendaritza Nagusiari.\nAurrez, Kurik Santander bankuaren Espainiarako Kanal anitzeko negozio-arloaren buru izan da. 10 urtez baino gehiagoz Mexikoko Santander bankurako aritu zen. Bertan, Inbertsio-bankuaren bazkide gisa hasi zen lanean, gero Segmentu txikizkarien zuzendari bihurtu zen, ondoren Mexiko Hiriko eskualde-zuzendaritzaren arduradun izendatu zuten eta azkenik Merkataritza-estrategiaren zuzendari orokor izatera heldu zen, segmentuen, produktuen, kanalen, CRMren eta marketinaren arloen buru izanez.\nAshoka Babes-sarearen (Ashoka Support Network) kide aktiboa den, gizarte-ekintzaileen nazioarteko sare handienekoa, Kurik aurten European Ecommerce Conference jardunaldiaren bederatzigarren edizioan hartuko du parte.\nIsidro González de Vega Espainiako Kontsumitzaileen eta Erabiltzaileen Elkarteko (OCU) Erakunde-harremanen eta Komunikazioen saileko arduraduna da. kontsumitzaileei informazioa eta arreta eskaintzen dizkien irabazi asmorik gabeko elkartea OCU.\nGonzález erakunde arteko harremanen eta nazioarteko harremanen estrategiak garatzeaz eta exekutatzeaz, stakeholder-ekin harremanetan egoteaz, lege-garapenei buruzko aholkuak emateaz, komunikazio-estrategiez, elkartea ordezkatzeaz eta ekitaldiak antolatzeaz arduratzen da.\nErakunde harremanen arduradun izanik, aholkulari gisa ere jardun du askotan, baita Llorente & Cuenca enpresako Gai Publikoetarako aholkulari gisa ere. Lankidetza-ekonomiari buruz hitz egingo du European Ecommerce Conference 2015 jardunaldian.\n2.0 nekazaria izanik, Gonzalo Úrculo Naranjas del Carmen enpresaren sortzaileetako bat da, bere anaia-arrebekin batera. Enpresa horretan, crowdfarming-a egiten da, sharing economy-aren adibide argia nekazaritzan. Negozio-eredu honetan kontsumitzailea laborantza-prozesuaren parte izatera pasatzen da eta elikagaiak xahutzea saihesten da.\nNaranjas del Carmen enpresan laboreak landatu, bildu eta Europa guztiko azken kontsumitzaileei bidaltzen diete eta sarearen bidez zitriko gehien esportatzen dituen enpresa izatera iritsi da.\nÚrculok, gainera, HUI! komunitatea ere sortu du, etxeetan barazkiak landatzeko Adimen Artifizialeko algoritmoak erabiltzen dituzten hiri-nekazarien komunitatea, erabiltzaileen esperientzietan oinarrituta. European Ecommerce Conference 2015 jardunaldiko eszenatokian azalduko digu nola funtzionatzen duen crowdfarming-ak eta zein abantaila dituen.\nEnpresen zuzendaritzan eta Zuzenbidean lizentziaduna Pablo de Olavide Unibertsitatean. 2014ko urrian, etece enpresan hasi zen lanean zuzendari nagusi gisa. 2012tik aurrera, Sendmoments enpresako Herrialdeko manager postuan aritu zen eta startupa Espainian ezartzearen eta marketin digitalaren estrategiaren arduradun izan zen. 2008tik aurrera, Zieltraffic enpresan aritu zen lanean, sareko marketinean aditu den Alemaniako enpresan. Bertan Espainiako Zieltraffic enpresako buru izan zen. Bere ibilbide guztia sareko marketinaren eta estrategia digitalen inguruan biratzen da.\nMaría Sobrinok Merkatuen eta Lehiaren Batzorde Nazionalaren (CNMC) eta Industria, Turismo eta Merkataritza Ministerioaren artean garatu du bere jarduera profesionala. Sustapen-zuzendaritzako Ikerketen azpizuzendaritzako Arloko zuzendari postua eta Europar Batasuneko Merkataritza-politikarako Azpizuzendaritza orokorraren zerbitzu-zuzendari postua bete ditu toki horietan, hurrenez hurren.\nCNMC 2013an sortu zen eta orduz geroztik hasi zen lanean bertan Sobrino eta Garraio-zuzendaritzako Trenbide-alorreko eta Posta-alorreko azpizuzendari lanetan aritu da.\nEuropean Ecommerce Conference 2015 jardunaldian CNMCko Lehia Sustatzeko Saileko Ikerketen eta Txostenen Azpizuzendariak parte hartuko du eta Espainian lankidetza-ekonomiak duen inpaktuari buruz hitz egingo digu.\nMaría Álvarez Caro Ekonomia Digitalaren Espainiako Elkarteko (Adigital) Gai Publikoen eta Erakunde-harremanen managerra da. Postu hori Madrilgo Unibertsitate Autonomoan irakasten den Jabetza Intelektualari eta Teknologia Berriei buruzko Zuzenbide Masterreko irakasle-laguntzaile lanarekin uztartzen du.\nZuzenbidean lizentziatu da eta benetako aditua datuen babesean, informazioaren sarbidean eta gardentasunean. Esaterako, “Derecho al olvido en Internet: el nuevo paradigma de la privacidad en la Era Digital” monografiaren egilea da. Lan horrekin, gainera, San Pablo CEU Unibertsitateko Google-ren Pribatutasuna, Gizartea eta Berrikuntza Katedraren 2013ko Ikerketa saria irabazi zuen.\n2015eko azaroaren 18 eta 19an egingo den European Ecommerce Conference jardunaldiko lankidetza-ekonomiari buruzko sailean hartuko du parte.\nMiguel Ferrer BRKTHR enpresaren zuzendaria eta sortzailea da. Gai publikoetan eta ekonomia-sektoreko hainbat alorretako araudietan duen esperientzia dela-eta, bere lana berrikuntzari eta negozio-eredu disruptibo berriei lotutako araudia sustatzean eta egokitzean jarri du arreta, baita interesak defendatzeko enpresa-koalizioak bultzatzen laguntzean ere. Gainera, politika publikoen irakasle da Pompeu Fabra Unibertsitatean eta Erakunde-harreman Profesionalen Espainiako Elkartearen (APRI) Zuzendaritza-batzordeko kide ere bada.\nIkasketei dagokienez, Zuzenbidean lizentziaduna da Bartzelonako Unibertsitatean, Ramon Llull-ESADE Unibertsitateko Masterra du Jabetza Intelektualean eta Informazioaren Gizartean eta Europako erakundeetan hainbat ikastaro egin ditu.\nSharing España eta OuiShare kolektiboan kolaboratzen du eta lankidetza-negozioen eta P2P gidalerroei eta araudiei buruzko blog bat du, www.ecolaborativa.com.


Bera eta Lesaka inguruetako sutea ia erabat kontrolatuta, berriz ireki dute N-121-A errepidea Bera eta Irun artean - Bortziriak - Erran.eus\nBera eta Lesaka inguruetako sutea ia erabat kontrolatuta, berriz ireki dute N-121-A errepidea Bera eta Irun artean\nTtipi-Ttapa 2021-02-21 08:51\nSutearengatik ia 22 orduz itxita egon ondotik, ireki dute berriz N-121-A errepidea Bera eta Irun artean. Berako alkateak Aitor Elexpuruk adierazi duenez, «baieztatzen ahal da norbaitek nahita eman ziola su mendiari eta 1.600 Hektarea baino gehiago erre direla». Gipuzkoako suhiltzaileek jakitera eman dutenez, Gipuzkoan 300 Hektarea inguru erre direla kalkulatzen dute. Oraingoz ez dago zehaztapenik Biriatu, Urruña, Azkaine eta Sarako eremuetan erretako Hektarea kopuruari dagokionez.\nNafarroako Gobernuak prentsa-oharrean jakitera eman duenez, «gutxi gorabeherako kalkuluen arabera, suak 1.600 hektarea inguru erre ditu». Sua aktibo dago oraindik Nafarroaren eta Gipuzkoaren arteko mugan, Lesakako mugan. Leku hori arras zaila da, eta ibilgailuek ezin dute bertara sartu. Gipuzkoako eta Nafarroako suhiltzaileak ari dira lanean.\nSutea behin itzalita, mendizainek kalteak aztertuko dituzte orain. Hasiera batean, handiak dirudite. Bertzeak bertze, pinudiak eta hostozabal landaketak edo plantazioak, ezpeldegiak, bordak eta mendiko azpiegiturak izan dira kaltetuak.\nBerako sutea ahuldua bada ere, jada ilunduta, Lesakako Eskolamendi inguruetan larri dabiltza\nTtipi-Ttapa ots 20 Bortziriak Lesaka\nGaua etorri da eta sutea ezin kontrolatuz dabiltza Lesakako Eskolamendi inguruetan. Suhiltzaileak, mendizainak eta herritarrak gogor ari dira lanea...\nTtipi-Ttapa ots 20 Bortziriak Bera


Unbeko Ama Birjina (edo Unbeko Ama Birjin Garbi Mingarria) Laukiz (Bizkaia) udalerriko Unbe mendian dagoen izen bereko santutegian agertu ei zen Andre Mariaren deitura da. Unbeko Ama 1941 eta 1988 artean hainbat aldiz agertu ei zitzaion Felisa Sistiaga plentziar iragarleari. Agerkunde horien sinestunek diotenez, Ama Birjinaren aginduz kapera altxatu zen Unben. Ordutik aurrera hamaikatxo lagun joaten dira Unbera euren minak sendatzeko mirari bila. Iraileko lehenengo zapatua izanda Ama Birjinaren egunik garrantzitsuena, autobus eta beribil ugari joaten dira egun horretan. Antza denez, hango putzuko ura, edangarria izan barik, miraritsua da. Ama Birjinaren kaperan ustezko sendatuen makina bat opagai dago.\nSinestunek diotenez, 1941eko martiaren 25ean lehenengo aldiz agertu zitzaion Ama Birjina Felisa Sistiagari (1908-1990). Handik aurrera dozenaka agerkunde berri jazo ziren. Birjinaren azken mezua 1988ko abenduaren 8an izan zen.\nFelisa 1990eko zezeilaren 10ean zendu zen. Euren amaren mandatuari jarraituz, haren seme-alabek, notarioaren aurrean, martiaren 10ean, Felisak bera hil ostean ireki zezaten utzitako gutun-azala ireki zuten. Gutun-azalak mezu bat eta objektu bat zeuzkan, Felisaren esanetan Ama Birjinaren mandatuz.\nAzken aldaketa 14 abendua 2019(e)an, 17:22(e)tan


Giro politean hasi dira 2007ko Hik Hasiko udako topaketak\nPedagogia Fakultatearen atarian lagun ugari bildu da topaketei hasiera emateko. Bakoitzak bere karpeta jaso ostean, Hik Hasiko Joxe Mari Auzmendi topaketen koordinatzaileak eta Filosofia eta Hezkuntza Zientzien Fakultateko dekano Begoña Asuak hasiera iragarri dute ekitalditxo baten bitartez. Ondoren, bakoitza bere ikastarora abiatu da, gustuko gaietan murgiltzeko gogoz.\nEskoletan etorkinak gehienez %30 izango dira\nHezkuntza Sailburu Tontxu Camposek, datorren ikasturtean ikastetxe publiko eta itunpekoek izan behar dituzten ikasle atzerritarren muga jarri du, baina ez dira horretarako neurriak iragarri. “%30etik behera ez dagoela gizarte hausturarako arriskurik” aipatu zuen sailburuak legebiltzarrean.\nUrtero lez, uztaileko alea topaketei eskainitako aldizkaria da. Ikastaro bakoitzean egingo dena eta helburuak jasotzen ditu.\nXalbador ikastetxean gela bat itxiko dela salatu zuten 60 lagunek kanbon\n2007-08 ikasturtean, Seaskako Xalbador ikastetxean ez dute izango behar zuten postua. Hortaz, 5. mailako 59 ikasle bi gelatan banatu beharko dira, batean 30 eta bestean 29. Frantziako Hezkuntza Ministerioak murgiltze eredua "arriskuan" ezartzen dutela salatu dute ikastetxeko irakasle eta gurasoek.\nAdi Topaketen azken oharrei!!\nUztailaren 3, 4 eta 5ean dira VIII. Udako Topaketa Pedagogikoak eta jarraian dituzue horiei buruzko azken oharrak.


Agustin Ibarrola - Wikipedia, entziklopedia askea.\nBasauri, 1930eko abuztuaren 18a (91 urte)\nAgustin Ibarrola Goikoetxea (Basauri, Bizkaia, 1930eko abuztuaren 18a) euskal herritar margolari eta eskultorea da, abangoardiako «Euskal Eskolako» artistarik aipagarriena Jorge Oteiza, Eduardo Txillida eta Remigio Mendiburu eskultoreekin, eta Amable Arias, Rafael Ruiz Balerdi eta Jose Luis Zumeta margolariekin batera. Omako basoa da haren obra ezagunena. Ermuko Foroaren sortzaileetako bat da, eta elkartearen logoaren egilea.\n1.2 Parisen eta Equipo 57 taldean\n1.3 Grabatugintzan hastea eta Euskal Herrira itzultzea\n1.4 Eskulturagintzan eta ETAren aurka\nBasaurin jaio zen 1930eko abuztuaren 18an, langile familia batean. Bilboko Arte eta Lanbide Eskolan egin zituen lehen arte ikasketak, eta hamazazpi urte zituela aurkeztu zuen bere lehen erakusketa, Bilbon. 1948an Bizkaiko Aldundiak eta Bilboko Udalak dirulaguntza eman zioten Madrilen ikasketak osa zitzan. Hiri hartan, Vázquez Díazen lantegian izan zen ikasle. Pintore haren eskutik abiatu zen postkubismoaren estetikan, Aurelio Artetaren ildotik. Bere ibilbide artistikoaren hasieran espazio plastiko handiez arduratu zen, eta, hala, mexikar horma pintura, David Siqueiros gehienbat, hartu zuen eredutzat. Siqueirosek hainbat hormatan banatzen zuen irudia, halako moduan non ikusleak espazio fisikoan mugitu beharra zeukan irudia osatuko bazuen; ikuslearen parte hartze hori da Ibarrolaren obraren ezaugarri nagusietako bat azkenaldiko lanetan.\nBilbora itzuli zen 1950. urtean, eta Jorge Oteizarekin izan zen harremanetan ondoko urteetan. Mendearen erdialdean, Arantzazuko basilika berria izan zen Euskal Herriko arte proiektu nagusia. Ibarrola ere, artean oso gaztea eta eskarmentu handirik gabeko artista zela, horma irudien lehiaketara aurkeztu zen 1952an, baina ez zuen lehiaketa irabazi; garai hartan ezagutu zuen Oteiza, hura Arantzazuko eskultura lana egiten ari baitzen.\nParisen eta Equipo 57 taldean[aldatu | aldatu iturburu kodea]\nParisa jo zuen 1955ean, eta orduan murgildu zen benetan abangoardiako artearen teoria eta praktika munduan. 1957an, Equipo 57 abangoardiako taldea sortu zuen, andaluziar pintore batzuekin batera (Pepe Duarte, Ángel Serrano eta Ángel Duarte). Equipo 57 taldearen garaian, konstruktibismoaren inguruko esperimentazio lanetan murgildu zen Ibarrola, eta arrazionalismoari loturiko moldeak hasi zen erakusten.\nEquipo 57 taldearen ikerketa teorikoa indarrean zeuden arte mugimenduetatik (informalismo eta abarretatik) aldendu, eta Mortensen eta Vasarely artisten antzeko bideetatik abiatuta, XX. mendearen bigarren hamarraldiko abangoardia historikoei lotu zitzaien; batez ere, bai kontzeptualki bai ideologikoki, konstruktibismoari. Equipo 57 taldea aintzat hartu zuten Parisko abangoardia giroetan, eta kide berriak erakarri zituen, hala nola Jorge Oteiza –taldearen sorreran bakarrik–, Torkil Hansen danimarkarra eta, hilabete gutxi batzuetan, Nestor Basterretxea. Taldearen tesiak manifestu baten bidez ezagutarazi ziren Parisen, 1957an: La teoría de la interactividad del espacio plástico. Equipo 57 taldeko kideentzat, ekintza baten emaitza den bezainbatean zen espazioa espazio, zen estetikoki esanguratsua; bestela esanda, ekintzak sortzen zuen espazioa, edo zegoena aldatzen. Ekintza zen indar espazial eta, horrenbestez, estetiko nagusia. Ildo horretatik, artearen ekintza praktikoaz eta politikoaz, eta gizartearen eta kulturaren eraldaketa aktiboan arteak izan zezakeen zereginaz kezkatzen zen Equipo 57; talde lana hobesten zuen, indibidualismoa arbuiatzen zuen –taldekideen nortasuna desegiteko, taldearen izenarekin izenpetzen zituzten obra guztiak–, eta artearen salerosketari autoritatea eta zilegitasuna ukatzen zion.\nKutsu ideologiko eta dogmatiko handia zuen Equipo 57 taldeak, sobietar tradizio konstruktibista eta iraultzailea berreskuratzen ahalegintzen zen, eta iraultza sozialaren eta kulturalaren arteko lotura ustez banaezina aldezten zuen. Talde horrekin aurkitu zuen Ibarrolak aspalditik bila ari zena: espazioaren eraikuntzarako sistema bat, teoria jakin batean oinarritua. Equipo 57 taldeak erakusketak egin zituen Parisen (aurkezpena, 1957), Madrilen (1957, 1958, 1960), eta Danimarkan (1958).\nGrabatugintzan hastea eta Euskal Herrira itzultzea[aldatu | aldatu iturburu kodea]\nFitxategi:Agustin Ibarrola - Eskultura, 1990, Basauri.PNG\nAgustin Ibarrolaren Eskultura obra (1990), Basaurin (Bizkaia). Ibarrola da euskal abangoardiako artista klasikoetako bat, eta nazioarteko artearekin lotura gehien izan dutenetako bat.\n1959. urtean grabatugintzan hasi zen, Estampa Popular espainiar taldeko aitzindari José Ortegaren eskutik, eta salaketa politikoa eta soziala sustraitik jaso zituen arte espresionista baten bideetan abiatu zen. 1960. urtean Euskal Herrira itzuli zen, eta langileak eta lantegiak gaitzat harturik, buru-belarri ekin zion lanari. Euskal Herriko langileen egunoroko bizimoduari buruz taxuturiko grabatu eta koadro kolore-hil eta era berean biziek errealismo sozialistaren artista gisa ezagutarazi eta oso ospetsu bihurtu zuten Ibarrola, 1961ean. Horrenbestean sortu zuen Estampa Popular de Vizcaya deituriko taldea, Bilbon. 1962. urtean aurkeztu zuen bere obra Donostian (Bilbon ez zioten horretarako baimenik eman).\nUrte berean —1962an— hartu zuten preso, bere ideia komunistengatik. Madrilen epaiketa militarra egin eta bederatzi urteko kartzela zigorra ezarri zioten. Izan ere, bere militantzia politikoa zela eta –alderdi komunistako kide zen– hiru aldiz sartu zuten preso: 1962-1965 urteetan, 1967an eta 1973an. Euskal artisten artean, Ibarrola izan zen frankismoaren aurkako borrokan gehien nabarmendu zenetako bat. Espetxean lanean segitu zuen, baina lanak izenpetzea eta kanpora ateratzea debekatu zitzaion. 1963an, Ibarrolaren obraren erakusketak egin ziren Madrilen, Santanderren, Oviedon eta Londresen. Espainiako Alderdi Komunistaren (PCE) bidez, Appel for Amnesty in Spain erakundeak Ibarrolak espetxean egindako 40 grabatuen erakusketa egin zen Londresko Saint George galerian. Grabatu sail hori, Appel for Amnesty in Spainek eta PCEk argitaratua, oso ospetsua egin zen Europan; kartzelako eszena gogorrak ziren, indar handikoak.\n1965ean espetxetik behin-behineko askatasunez atera, eta handik gutxira erakusketak egin zituen Madrilen, Bilbon eta, herriz herri, Gipuzkoan. Urte haietan sendotu zen Ibarrolaren eta Gabriel Arestiren arteko harremana (Ibarrolak Arestiren liburuetarako irudiak egin zituen).\nBerriro ere egon zen kartzelan Ibarrola 1968an, eta izugarri ugaldu zen handik aurrera haren ekimena: erakusketak herrietan, hitzaldiak, agiriak… Oteizarekin egon zen berriz ere harremanetan urte haietan, Debako Arte Eskolaren inguruan. 1970 ondoko urteetan bere aspaldiko amets bat, Euskal Herriari eta Euskal Herriko langileriari buruzko horma pinturak egitea –hainbeste miresten zituen mexikar horma pintore iraultzaileen antzera–, betetzen saiatu zen, baina frankismoaren muga politikoek, batetik, eta euskal kultura garatu gabearen muga ekonomikoek, bestetik, ahalegina zapuztu zioten. Horren ordez, grabatu mordo bat egin zuen, berak «sakelako horma pinturak» deitu zuena.\n1973an berriz atxilotu zuten, Bilboko Unibertsitatean hitzaldi bat egin ondoren, eta eskuin muturreko talde batek erre egin zion Gametxoko bere baserria. Veneziako Bienalean hartu zuen parte 1976. urtean, eta erakusketa handi bat egin zuen Bilbon 1978an.\nEskulturagintzan eta ETAren aurka[aldatu | aldatu iturburu kodea]\nOmako baso margotua, Ibarrolaren artelan nagusia (Kortezubi, Bizkaia).\n1980an Bilboko Arte Ederretako Fakultateko irakasle izendatu zuten, baita 1985ean fakultatetik kaleratu ere, titulu akademikorik ez zuela eta. 1980an, pintura eta grabatua erabat utzi gabe, eskulturaren munduan barneratu eta guztiz zabaldu zen Ibarrolaren arte ingurua. Burdin xaflak eta hodiak, edota burdinbideetako trabesak erabiltzen zituen eskulturak egiteko. Aipatzekoak dira Kantalazarrako parkeko eskulturak (1990, Basauri), eta Omako basoa (1983-1991), bere obra nagusia, hala nola baso horren bertsio higigarri bat, zurezko totem landuez eta margotuez osatua. Esan bezala, zuhaitzak eta haitzak margotuz Omako basoan egindako lan eskerga du lanik osoena, bere munduaren ikuskera, bere obra guztia eta bera, gizon eta artista gisa, laburbiltzen duena. Beti izan du Ibarrolaren lan artistikoak inguru natural eta sozialarekin harreman estua, baina azken urteotan sakondu egin da harreman hori, eta horren isla zuzenena da Oma basoan, bizileku zuen baserritik hurbil, 1983-1991 bitartean osatu zuen baso hori.\nIzadi «birjinaz» edo «magikoaz» hitz egiten duten beste artista batzuen aldean, izadiari buruzko askoz ikuskera zuhurragoa du Ibarrolak: gizakiaren etengabeko esku hartzearen emaitza historiko eta kulturala da harentzat basoa. Euskal Herriko paisaia euskal herritarrak bere jakintzaren, gorabeheren eta beharrizanen arabera eraldatua eta etxekotua da. Izadiaren dimentsio gizartekotu horrexek baimentzen eta aldi berean kitzikatzen du artista modernoa paisaian esku hartzera, ingurune naturalean, ingurunetik eta ingurunearekin bizitzeko tradizioa luzatuz eta berrituz. Ibarrolak sarritan azaldu duenez, kulturaren eta izadiaren arteko integrazio estetikoaren gaurkotzea dira berak egiten dituen esku hartze horiek. Ibarrolak kontzeptu espazial gisa darabil basoa. Basoan elkartzen ditu bere planteamendu estetikoak; espazioa eta espazioaren antolamendua eta eraikuntza dira planteamendu horien ardatz nagusiak. Espazioaren eta ekintzaren arteko lotura ageri da berriz ere, obrari batasuna emateko. Lurra eta haitzak irauliz paisaia eraldatzen duten beste artista batzuen aldean, Ibarrolaren esku hartzea paisaian ez da batere gogorra: pinuen azala eta harkaitzen gainaldeak margotu besterik ez du egiten. Obra horren ezaugarri garrantzitsua galkorra izatea da –alegia, izadiak berak suntsituko du–, eta, hortaz, artelanen salerosketaren arbuioa adieraztea. Omako basoko lanak Equipo 57 taldeak aldarrikatzen zuen espazioaren teoriari jarraitzen dio. Lanaren xedea espazioaren izaera dinamikoa erakustea da, landarediaren, eguratsaren eta argiaren, eta margotutako lerroen eta ikuslearen mugimenduen elkarrekiko harreman aldakorren bitartez. Ikusle ibiltariak ibilbide eta ikuspegi desberdinetatik antzematen du obra, halako moduan non obraren egilekide bihurtzen baita.\nBeste leku batzuetan ere egin izan ditu Omako basoaren antzeko lanak. 1999ko Donibane egunez, esaterako, Allariz herriko (Ourense) O Rexo zuhaiztian Baso animatua inauguratu zuen, egilearen hitzetan bere bizitzako lanik garrantzitsuena. 300 tona granito eta 200 tona arbel erabilita, inguru naturalarekin bat egiten duten 78 artelan kokatu zituen baso hartan, eguzkiak egunero egin ohi duen ibilbideari jarraituz eta elementu guztiak «ekoinguru» bakar bat sortzeko moduan integratuz.\nUrte berean, 1999an, azken hamarkadako lanak biltzen zituen erakusketa egin zuen Madrilgo Arte Ederretako Zirkuluan. Arte y Naturaleza erakusketa aire zabalean espazioaren eta bolumenaren arteko harremanei buruz egin duen lanaren luzapena izan zen. Hirurogei pieza bildu zituen erakusketa hartan: zurezko eta kartoizko objektuak, naturak harrian sortzen dituen zuloen irudi egunkari paperez eginak, eta abar. 2000. urteko udaberrian, kalte larriak jasan zituen Omako basoak hainbat erasoaldi bortitzen ondorioz, eta Euskal Herriko Unibertsitateak hartu zuen bere gain basoa birgaitzea. 2000. urteko abuztuan, bestalde, León Felipe saria eman zion izen bereko fundazioak, kulturaren eta gizartearen alde eginiko lanagatik.\nOroimenaren kuboak, Llanesen (Asturias).\nErakusketei dagokienez, 2000. urteko udazkenean aurreko hamar urtean egindako ia ehun obra ikusi gabe biltzen zituen erakusketa egin zuen Kantabriako Santillana del Mar herrian. Lan eta erakusketa horiez gain, neurri handiko eskulturak lantzen jarraitu du, eta, besteak beste, Llanesen (Asturias), A Coruñan, Telden (Kanariak) eta Leganesen (Madril) ipintzeko eskulturak sortu ditu.\nGasteizen, ETAren biktimen omenezko monumentu bat ere agindu zioten Ibarrolari; 2002az geroztik Forondako atean dago, Ertzaintzaren egoitzaren aurre-aurrean, artelana atentatuetatik babestearren. Bi eskultura ditu: bata, zeramikazko 900 plakaz (ETAk hildako gizabanako bakoitzeko bat) osatutako muinoa da; bestea, burdinazko zutabe biz dago osatua.\nArtista lanarekin ez ezik, Agustin Ibarrola ETAren indarkeriaren aurkako militantzian nabarmendu da. Aski da! eta Ermuko Foroa elkarteen sortzaileetako bat izan zen, eta hainbat aldiz mintzatu zen ETAren eta oro har euskal abertzaletasunaren aurka; horren ondorioz, jo puntuan egon zen. 1992an Gasteizko kaleetan jarritako hainbat eskultura hondatu zituzten: Santos Iñurrieta margolariak Ibarrolak egurrezko trabesekin egindako eskultura batzuk bota zituen lurrera, hiriko orduko kultura zinegotzia albotik igarotzen ari zen unean, hiriaren politika kulturalaren aurkako protesta gisa. 1993an, berriz, Ibarrolaren zenbait obrari —bai eta Jorge Oteizarenei eta Jon Iturrarterenei ere— atentatuak egin zizkieten arrazoi politikoengatik. 2000. urtean 100 bat zuhaitzen azala suntsitu zuten Oma basoan, eta horietako bi moztu. 2005ean, bere obrak etengabe nozitzen zituen erasoen eta ETAk egin zizkion mehatxuen ondorioz, Euskal Herritik erbesteratuta Muñogalindora (Avila) joan zen bizitzera.\nOmako basoa edo Baso margotua, Oma, Kortezubi, Bizkaia\nBaso sorgindua, Salamanca, Espainia\nOroimenaren kuboak, Llanes, Asturias, Espainia.\nOmako basoa (Kortezubi, Bizkaia).\nOroimenaren kuboak (Llanes, Asturias).\nTotemen instalazioa (Halde Haniel muinoa, Bottrop, Alemania).\nTotem babeslea (Kortezubi, Bizkaia).\nOlatua txalaparta erritmoan, Chamartingo Clara Campoamor geltokia, Madril.\nSiluetak (Intxaurrondo, Donostia).\nUme jolas (Intxaurrondo, Donostia).\nBurdinazko etxea, Portugalete).\n↑ «Agustin Ibarrolaren itsasadarra» Argia (Noiz kontsultatua: 2021-10-04).\nTabakalera ID: 57717\nOrriaren azken aldaketa: 21 azaroa 2021, 12:02.